Bosić: Dodik ponovo baca prašinu u oči narodu - Klix.ba\nBiH Bosić: Dodik ponovo baca prašinu u oči narodu\nBosić: Dodik ponovo baca prašinu u oči narodu\n3.1.2015. u 16:24\nMilorad Dodik Mladen Bosić\nLider Srpske demokratske stranke (SDS) Mladen Bosić ocijenio je danas da je izjava predsjednika RS-a Milorada Dodikova, da se zalaže za "predsjednički sistem u RS", ponovo "bacanje prašine u oči narodu".\n"Dodik je svjestan da od toga nema ništa i ta izjava služi isključivo kao pokriće za autokratsku vlast koju provodi već devetu godinu u RS-u. U proteklih osam godina je imao sve poluge vlasti u svojim rukama, a sada ispada kao da je problem što nije imao još više vlasti", ukazao je Bosić.\nSituacija je suprotna, dodaje, jer je "upravo Dodikova autokratska vlast preko kadrova koji su morali biti bezrezervno poslušni vođi, dovela do jadnog stanja u kojem se nalazi RS".\n"To nas samo utvrđuje u uvjerenju da je veoma opasno za narod da se sva vlast koncentriše u rukama jednog čovjeka. I bliža i dalja istorija Srba na ovim prostorima je dokaz da nas autokratsko društvo ne vodi u prosperitet i budućnost", ističe predsjednik SDS-a u pisanoj izjavi.\nSvima je jasno, naglašava, da je ideja da predsjednik RS-a istovremeno bude i član Predsjedništva BiH nesprovodiva i da služi isključivo kao Dodikov pokušaj da kaže da samo on može da brani interese RS-a, a da su svi ostali "strani plaćenici".\n"Ovakva politička nervoza je posljedica rezultata izbora koji su doveli do toga da je Dodik izgubio značajan dio političkog uticaja koji je ranije imao", ističe Bosić.\nUkazuje i da je Dodikov napad na prijedlog zajedničke izjave koji je ponudilo Predsjedništvo BiH nastavak politike napada na sve što nije politika konflikta u BiH.\n"Napada se svaki zračak svjetla ili naznaka optimizma" ocjenjuje Bosić i dodaje da je zajednička izjava "samo deklaracija spremnosti da pokušamo da izađemo iz blata u koje smo svi veoma dugo zaglibljeni".\n"To je najmanje što je EU mogla tražiti od BiH i mi ne vidimo nikakav problem u prijedlogu Predsjedništva. Ja sam siguran da će i Dodik na kraju morati da podrži tu izjavu. U suprotnom bi sam sebe još jednom definisao kao kočničara bilo kakvog napretka. Mi biramo put dogovaranja oko zajedničkih interesa, a ne nastavak daljih političkih konflikata koji nas drže zarobljene u prošlosti.\nJedini Dodikov argument protiv izjave je što on nije učestvovao u pravljenju prijedloga. Dodik je s Pavićem i Đokićem definisao svoj prijedlog zajedničke izjave koji u prvi plan stavlja rješavanje tzv. hrvatskog pitanja. Tako Dodik opet izigrava većeg katolika od Pape s obzirom da ispada da je njegova briga za status Hrvata u BiH deklarativno veća čak i od brige samog hrvatskog člana Predsjedništva koji je dogovarao zajedničku izjavu", naveo je lider SDS-a Mladen Bosić u pisanoj izjavi.\nPriča bez kraja 56


Filteri za proveru podbacili: I dalje prodaju nebezbedna sredstva protiv korone - Biznis Telegraf.rs\nAmerička agencija za zaštitu životne sredine je burno reagovala i naložila da se s veb sajtova ovih e-trgovaca ukloni oko 70 proizvoda\nSporno je oko 70 proizvoda koje prodaju Amazon i eBay / Foto: Pixabay\nAmerička agencija za zaštitu životne sredine (EPA) naložila je onlajn trgovcima - Amazonu i eBej-u da zaustave prodaju neodobrenih ili nebezbednih dezinfekcionih preparata koji se na njihovim platformama lažno reklamiraju kao sredstva protiv virusa Covid-19, izveštava Blumberg.\nEPA je ovim kompanijama naložila da prestanu sa prodajom ili distribucijom 70 proizvoda, među kojima su sprejevi, trake za dezinsekciju i drugi proizvodi koji se reklamiraju kao preparati za "sprečavanje epidemije".\nOd kompanija se traži da uklone proizvode sa svojih veb stranica i da potvrde da su to učinile.\n- Uklonićemo sporne proizvode i preduzećemo akcije prema akterima koji ih imaju na listi proizvoda - naveo je portparol kompanije Amazon u mejlu, za njujoršku novinsku agenciju.\nOn je dodao da je kompanija razvila specifična sredstva za skeniranje eventualno netačnih tvrdnji o Covidu-19 na proizvodima koji se reklamiraju na njihovim veb stranicama, a koji su Amazonu u prvom filtriranju možda promakli.\nU prvom kvartalu obavljeno 4 miliona transakcija e-trgovine\nTwitter "proziva" korisnike: 5G nema veze sa koronom, pročitajte pre nego što retvitujete\nlažna sredstva za dezinfekciju


U maju se vraćamo u pozorište, premijera “Laža i paralaža” ipak tek u septembru – TV Kikinda\nZa institucije kulture,a ovde pre svega govorimo o kikindskom Narodnom pozorištu, u epidemiji korona virusa, pokazalo se kao poprilično nezahvalno bilo šta najavljivati jer se situacija i mere menjaju skoro pa na dnevnom nivou. Ne prilagođava se uvek opštem stanju već i situaciji unutar same ustanove, odnosno zdravstvenom stanju glumaca i saradnika. Ipak, pred nama je repertoar za maj i nada da će biti realizovan.\n– Moramo da se prilagodimo ovoj situaciji, ja se nadam da ćemo u maju uspeti da igramo predstave, odnosno repertoar koji smo namestili. Nažalost, premijera koja je bila zakazana za mart, morali smo to da odložimo za neka bolja vremena, videćemo kada će to biti. U februaru smo uspeli da odigramo ceo mesec, počeli smo i sa probama. Radili smo novu predstavu do trenutka kad smo mogli da radimo. U martu i aprilu nismo mogli da igramo, ja se nadam da će u maju biti situacija takva da možemo da odigramo bar te četiri predstave u toku mesec dana, kaže Nikola Joksimović, direktor Narodnog pozorišta Kikinda.\nUkoliko situacija to dozvoli pozorište će izaći sa repertoarom do 20. juna nakon čega zatvara ovogodišnju sezonu.\n– Iz dana u dan nam se menja situacija, ili je neko u izolaciji ili je neko bolestan od glumaca i saradnika tako da bukvalno nam se menja iz dana u dan pa kako bude tako ćemo se proilagođavati. Što se tiče festivalskih nastupa ova godina je izgubljena. Ne mogu ništa unapred da kažem ali ne možemo da pravimo tako daleke planove, to je najveći problem, dodaje Joksimović.\nPublika je merama koje podrazumevaju manji broj popunjenih sedišta, obavezno nošenje maski i razmak, zaštićena, i u ferbuaru kada su predstave izvođene, popunjenost je bila izuzetna. To pokazuje da je publika željna pozorišta.\n– Ja sam vrlo zadovoljan kako je publika reagovala, bilo ih je. Četiri predstave smo u februaru odigrali i sve su bile pune. Ostaju sve mere na snazi, smanjen broj publike, dezinfekcija, merenje temeprature, obavezne maske. Svima nam je to potrebno i nama glumcima i publici, malo smeha, razonode, malo života, zaključuje direktor pozorišta.\nA za one koji čekaju majske predstave, plan je da prvo 7.maja bude odigrana “Ordinacija” u režiji Nenada Gvozdenovića, narednog petka 14.maja predstava “Ne mogu i neću da platim” koju je režirao Slobodan Branković, pa zatim 21.maja “Kovači” koju potpisuje mlada rediteljka Tijana Vasić da bi poslednjeg petka u maju bio izveden komad “Smrt čoveka na Balkanu” Miroslava Momčilovića koja je postavljena na scenu 2017.godine. Dan za pozorište do daljnjeg ostaje petak a početak u 19 časova.\nDruštvo, Kikinda na webu, Kulturakikinda narodno pozorište , Laža i paralaža , predstave , repertoar maj\n← Kikindski rukometaši igraju odlučujuću utakmicu za opstanak u ligi Grejna sezona produžena do 10. maja →


ISTINA o porodici Kardašijan o kojoj niko ne govori: Evo šta su morali da urade da bi zaradili MILIJARDE - Zena.rs\nPre nekoliko godina svi svetski mediji bili su opsednuti čuvenim verbalnim i fizičkim sukobom Bijonsine sestre Solanž i muža Džej-Zija koji je zabeležila sigurosna kamera lifta na Met Gali. Ubrzo je isplivala priča da je brak poznatog bračnog para u krizi. Strasti su se smirile na neko vreme, a potom je Bijonse objavila album u kojem je otvoreno pevala o neveri svog supruga, sumnjama ko je žena koja je htela da joj pretome dragog i kako su na kraju sve prepreke prevazišli.\nIstresanje privatnog prljavog veša rezultiralo je brojnim Gremi nagrada za album i pohvalama kritičara, ali istovremeno i višemilionskom zaradom zbog zajedničke turneje Bijonse i Džej-Zija.\nLoša privatna stvar je okrenuta u ličnu korist - finansijsku korist. Iako nije sasvim sigurno ko je prvi patentirao marketing foru, sličan metod privlačenja pažnje i finansijske koristi koriste članovi porodice Kardašijan.\nKada je u februaru otkriveno da dečko Kloi Kardašijan, košarkaš Tristan Tompson, je vara sa najboljom drugaricom njene polusestre Kajli Džener, Džordin Vuds, stvari su delovale izgledale kao nerešiv porodični haos.\nMeđutim, kolekcija karmina koju je Kajli posvetila drugarici pod nazivom "Jordy Lip Kit" je ubrzo bila na sniženju, što je rezultiralo da se rasproda u rekordnom roku.\nKim KardašijanFoto: Profimedia\nAli, čitava Homerova "Odiseja" porodice Kardašijan je počela kad je matrijarhat porodice Kris Džener mudro iskoristila trenutak za početak rijaliti programa o svojoj porodici i ubrzo ih dovela u centar pažnje. Naime, uz pomoć porno-snimka svoje ćerke Kim, preko noći je učinila Kardašijanove najpoznatijom porodicom na planeti. Mada, ako pitate Kris Džener ona će reći da je razlog za gigantski uspeh to što je njena porodica bila otvorena pred kamerama i nije se stidela svojih slabosti.\nPorodica Kardašijan je uvek mudro koristila svoje dobre i loše trenutke u životu. Kada je suprug Kim Kardašijan, Kanje Vest, doživeo nervni slom branila ga je u medijima nazivajući njegov težak period u životu "kreativnim ludilom" kako bi potpomogla prodaju njegovog poslednjeg albuma.\nKris i Kim KardašijanFoto: Profimedia\nSa druge strane Kajli Džener u toku trudnoće nije objavila nijednu fotografiju na Instagram i nakon što se porodila napravila je video-klip o prvim danima majičinstva koji je oborio rekord po broju pregleda na Instagramu, a ubrzo potom imala je spremljenu novu kolekciju šminke koja je odmah bila rasprodata.\nČitavu mašineriju porodice Kardašijan-Džener ovih dana je isprozivala glumica Džamila Džamil, zvezda serije "Good Place", koja je istakla da sve što njihova porodica radi, radi da bi zaradila novac i da loše utiču na mlađe fanove prodajom preparata za mršavljenje.\nporodica KardašijanFoto: Profimedia\n"Njihovi džepovi su prepuni krvi i dijareja tinejdžerki koje ih prate. Njima je samo stalo do zarade, ne do dobrobiti ljudi koji ih prate", rekla je Džamil.\nKad se podvuče crta na istorijat porodice Kardašijan i sve što im se desilo - slučajno ili isplanirano, dobro su unovčili.


Primeri dobre prakse razvoja turizma u Somboru - Sombor portal\nPočetna Sombor Primeri dobre prakse razvoja turizma u Somboru\nUdruženje žena „Staparska ruža“ uspešno je od staparskog ćilima napravilo prepoznatljiv brend, a motiv ruže sa ćilima postao je i deo upotrebnih predmeta. Ovo udruženje deo poslova uspelo je da uradi zahvalujući sredstvima koje je dobilo na konkursima.\n„Dobili smo sredstva za javne radove od Grada Sombora i Pokrajinskog sekretarijata za privredu i turizam. Pratimo sve konkurse i učestvujemo«, kaže Mira Kovačev, predsednica Udruženja „Staparska ruža“.\nMilan Vučković vlasnik je smeštajnih kapaciteta u Somboru, a za uređenje i proširenje koristio je i sredstva Pokrajinskog sekretarijata za privredu.\n„Uz sredstva Pokrajinskog sekretarijata za privredu i turizam udružili smo i naša sredstva i uradili planirane poslove“, kaže Vučković.\nSombor je na prethodnim konkursima Pokrajinskog sekretarijata za privredu i turizam dobio 30 miliona dinara.\n„Zapadnobački okrug je na konkursima za razvoj turizma i privrede dobio je 50 miliona dinara, što je 15 posto od ukupnih sredstava. To pokazuje dobru interakciju lokalne samouprave, privrednih subjekata, udruženja građana. Tendencija da se traže nove mašine i novi uređaji pokazuje želju za proširenjem proizvodnje i zahvaljujući ovim konkursima sačuvali smo oko 5.000 radnih mesta, a uz to biće otvorno još 500 novih radnih mesta“, kazao je Pokrajinski sekretar za privredu i turizam Nenad Ivanišević.\nGradonačelnik Sombra Antonio Ratković pozvao je udruženja i preduzetnike sa teritorije Grada Sombora da i dalje koriste sredstva ovog sekretarijata.\nIvanišević je kazao da korisnici sredstva najviše traže sredstva za repromaterijal i brže konkurse.\n„Sada će konkursi biti raspisani prvog radnog dana u januaru i okončani već u februaru“, kazao je pokrajinski sekretar.\nIvanišević je prilikom poste Somboru najavio da će 15. septembra biti raspisana dva nova konkrusa za žensko preduzetništvo i sredstva za podršku manifestacijama. Ukupno je planirano 40 miliona dinara.\nPrethodniPlesna Škola Jump\nSledećiKod Somborca pronađene bombe, oružje i droga


Počinje rasađivanje paprike - evo najboljih saveta - Povrtarstvo\nRasađuje se polovinom maja, ali desetak dana pre toga rasad treba kaliti smanjenim zalivanjem i češćim provetravanjem plastenika.\nPaprika voli duboka, plodna zemljišta, bogata organskom materijom i dobrim vodno-vazdušnim režimom. Ne treba je gajiti na istoj parceli najmanje četiri godine jer je veoma osetljiva na bolesti koje se na ovaj način prenose.\nPaprika ili na latinskom Capsicum annuum vodi poreklo iz Južne i Srednje Amerike, odakle su je Španci doneli u Evropu još početkom XVl veka. To je zeljasta biljka visine od 50-100 cm u zavisnosti od sorte, koren joj je vretenast , ne ide duboko u zemlju, ima veoma bujan nadzemni deo biljke i cvetove pojedinačne ili u grupi uglavnom bele boje. Veoma je bogata vitaminima, posebno C vitaminom, mineralima, šećerom i belančevinama i veoma je zastupljena na našim trpezama kako u svežem tako i u konzerviranom i smrznutom obliku.\nPoslednja izmena 08 Maj, 2017 16:19\nTagovi: proiyvodnja paprike otvorenom


Petar Petković: Briselski sporazum je odbrana srpskih interesa, ZSO uslov za mir\nBriselski sporazum je ''kamen međaš'' odbrane srpskih nacionalnih interesa na Kosovu i Metohiji, kaže direktor Kancelarije za KiM Petar Petković i ističe da Beograd neće odustati od insistiranja na ključnoj tački tog dokumenta - osnivanju Zajednice srpskih opština, uz naglasak da je primena sporazuma uslov za dalju normalizaciju odnosa Beograda i Prištine.\nPetković podseća da je prošlo 3.287 dana od potpisivanja Briselskog sporazuma, a da Priština i dalje odbija da ga primeni i osnuje ZSO, koja je ''srce dijaloga'' i zbog koje je, kaže, Beograd ušao u proces normalizacije odnosa sa Albancima.\n''U ovom teškom trenutku, kada se Evropa i ceo svet suočavaju sa ukrajinskom krizom, pokazuje se koliko je važno da se što pre formira ZSO koja je obezbedjuje kolektivna prava za srpski narod na KiM. Ako hoćemo mir i stabilnost, moramo da imamo ZSO'', naglašava Petković za Tanjug na godišnjicu potpisivanja tog dokumenta.\n''Pre potpisivanja sporazuma Vučić je bio izložen strašnim pritiscima, ali je gledao u pravcu mira i stabilnosti i kako da zaštiti srpski narod na KiM. U sporazumu nema tačke da će tzv. Kosovo postati član UN, a predsednik Vučić se, takodje, izborio da na severu KiM u policiji bude 97 odsto Srba'', kaže Petković.\n''To što Kurti svakog dana otvoreno govori kako taj sporazum nikada neće biti sproveden, pokazuje da smo se izborili da srpskom narodu ozbezbedimo sporazum odbrane srpskih nacionalnih interesa. Ccim Kurti nešto kritikuje, to znači da je to dobro za srpski narod'', navodi Petković.\n''Ako hoćemo da i dalje razgovaramo, a treba da razgovaramo jer postoje i druge važne teme za proces normalizacije odnosa Beograda i Prištine - energetika, sloboda kretanja, pravosudje, neophodno je da se prethodno postignuti sporazumi implementiraju i da se ispoštuju'', podvlači Petković.\nPrimećuje da osim verbalnog pristupa nema konkretnijeg delovanja medjunarodne zajednice u pravcu pritisaka na Prištinu da formira ZSO.\n''Nisu u pitanju ni Kurti, ni pre njega Hoti ili Haradinaj, zna se ko je garant tog sporazuma i ko ima uticaj da izvrši pritisak na Prištinu da se ZSO sprovede'', navodi Petković.\nDodaje da je Beograd odgovorna strana koja konstruktivno i iskreno pristupa dijalogu kao jedinom načinu da se dodje do kompromisnog rešenja znajući, kaže, da se samo pregovarima mogu sačuvati mir i stabilnost za srpski narod na KiM.\n07:03 Delovi Novog Sada i Futoga bez struje, a DEO CENTRA BEZ VODE\n07:00 "LEPA SI, SAMO TI JEDNA STVAR FALI" Tamara Dragičević pozirala u kupaćem kostimu, a u komentarima ispod objave SVAĐA (FOTO)


Početna Regija Istočno Sarajevo Zaštitimo djecu u saobraćaju\nISTOČNO SARAJEVO – Povodom početka nove školske godine Centar javne bezbjednosti Istočno Sarajevo tokom septembra provodi akciju “Zaštitimo djecu u saobraćaju”.\nCilj akcije, koja je prezentovana danas ispred Osnovne škole „Sveti Sava“ u Lukavici, jeste da se zaštite sve stukture učesnika u saobraćaju, prije svega djeca školskog uzrasta, i podigne bezbjednost saobraćaja na što veći nivo.\nPolicijske aktivnosti ogledaće se u pojačanom radu i prisustvu policije u urbanim zonama u blizini školskih objekata, istakli su predstavnici CJB Istočno Sarajevo.\nOsim toga, ova republička akcija podrazumijeva i organizovanje predavanja u školama na temu bezbjednog i pravilnog učešća pješaka u saobraćaju, za sve mlađe kategorije učenika.\nU okviru akcije izrađen je i edukativni materijal koji su pripadnici policije, u saradnji sa AMD, dijelili prvog dana nove školske godine većini vozača, učenika, roditelja i nastavnika.\nPrethodni članakParastos za stradale pripadnike VRS, policije i civila\nNaredni članakSutra početak izborne kampanje


IN MEMORIAM: ZORAN SRETENOVIĆ (1964. – 2022.)\n28.04.2022 · 15:00\nLegendarni reprezentativac naše zemlje i osvajač Kupa SR Jugoslavije sa Partizanom, preminuo je danas u svom rodnom Beogradu.\nNekadašnji reprezentativac SFR i SR Jugoslavije, bivši košarkaš Partizana i osvajač nacionalnog kupa 1994. godine u crno-belom dresu, dvostruki šampion Evrope iz 1991. i 1995. godine sa reprezentacijom Jugoslavije i trostruki uzastopni šampion Evrope sa nekadašnjom Jugoplastikom, Zoran Sretenović, preminuo je danas u Beogradu. Velikan srpske i jugoslovenske košarke, doživeo je ovog popodneva U Beogradu srčani udar od kojeg je ubrzo i preminuo.\nZoran Sretenović je rođen 5. avgusta 1964. godine u Beogradu. Svoju profesionalnu karijeru, počeo je u Crvenoj zvezdi, odakle je prešao u Jugoplastiku (kasnije POP 84) sa kojom je osvojio tri titule šampiona Evrope. Nakon Jugoplastike, Sretenović je igrao još i za Bamberg, Antib, Partizan, Borovicu iz Rume, Crvenu zvezdu, beogradski Radnički i Stal iz Ostrova, gde je i završio karijeru. Noseći dres Partizana, Zoran Sretenović je 1994. godine osvojio Kup SR Jugoslavije, kada su crno-beli u velikom finalu savladali Crvenu zvezdu sa 104:102.\nU dresu reprezentacije SFR Jugoslavije, Zoran Sretenović je bio deo „plavog tima“ koji je 1991. suvereno došao do titule šampiona Evrope u Rimu. Četiri godine kasnije, Sretenović je nosio dres SR Jugoslavije sa brojem sedam u pohodu na evropsko zlato iz Atine 1995.\nKK Partizan NIS izražava saučešće porodici, prijateljima i svim klubovima u kojima je Zoran Sretenović igrao ili radio kao trener.


Oružane snage BiH u saradnji sa gradom Bihać realizirale brojne projekte\n/ Izaberi grad / Bihać / Oružane snage BiH u saradnji sa gradom Bihać realizirale brojne projekte\n17.02.2016. u 14:44\nGradska uprava Bihaća u protekle tri godine ostvarila je izuzetno dobru saradnju sa pripadnicima Oružanih snaga BiH, odnosno Inžinjerijskim bataljonom Brigade taktičke podrške i 2. pješadijskim bataljonom 6. Pješadijske brigade koji je stacioniran u vojnoj bazi Adil Bešić u Bihaću.\nSaradnja sa pripadnicima Oružanih snaga BiH na području grada Bihaća ogleda se u deminiranju , sanaciji makadamskih puteva, te čišćenju kanala za oborinske vode. Kada je u pitanju deminiranje, u period 2012-2015.godina pripadnici OS BiH deminirali su 724.273 m2 površine sumnjive od mina za što je utrošeno 1,1 milion KM.\nIstovremeno, pripadnici OS BiH sanirali je preko 2,5 km makadamskog puta u naselju Donji Srbljani i Sokolac. U naseljima Pokoj, Kamenica i Lohovo pripadnici Inžinjerijskog bataljona očistili su preko 3,1 km kanala za oborinske vode , odvezavši preko 500 m3 otpadnog materijala na deponiju. Zahvaljujući čićnjenju kanala za oborinske vode smanjena je mogućnost za plavljenje porodičnih kuća i poljoprivrednog zemljišta.\nKada je u pitanju 2. Pješadijski bataljon 6. Pješadijske brigade koji je stacioniran u vojnoj bazi Adil Bešić u Bihaću ,pomoć civilnom stanovništvu u prevazilaženju nastalih problema i poteškoća nakon izbijanja požara u kantonalnoj bolnici dr. Irfan Ljubijankić, pokazali su da su jedinice OS BiH uvijek na raspolaganju lokalnoj zajednici. Također, pripadnici ove jedinice čistili su lokalitet Đačkog doma ,te učestvovali u proslavi Dana grada Bihaća.


Udruživanjem do veće cene akcija NIS-a :: EMG :: Ekonomske vesti iz Srbije\n05. avgust 2010. | 15:31\nGrađani koji su zainteresovani da udruže svoje besplatne akcije u cilju stvaranja većeg paketa i postizanja bolje cene moći će tu svoju nameru da ostvare učlanjivanjem u Udruženje građana Akcionar, izjavio je danas Tanjugu zastupnik tog udruženja Aleksandar Stanimirović.\nOn je naveo da je Akcionar nevladino i neprofitno udruženje, osnovano radi edukacije, obaveštavanja, zaštite i ostvarivanja prava građana koji su vlasnici akcija stečenih besplatnom podelom.\nPrema njegovim rečima, učlanjenjem u Akcionar građani pristupaju formiranju zajedničkog paketa akcija i stiču mogućnost da svoje akcije prodaju po ceni koja će biti rezultat pregovora koje će to udruženje voditi sa potencijalnim kupcem.\n"Suština našeg rada jeste u tome da se građani Srbije okupe oko udruženja i da na taj način formiramo zajednički paket akcija u visini od najmanje deset odsto kapitala kompanija čije besplatne akcije dobiju građani i da onda pregovorima sa potencijalnim investitorima zajedno prodamo taj paket akcija", rekao je Stanimirović.\nOn je podsetio da će se akcijama NIS-a trgovati od septembra i da je upravo to bio razlog da se formira udruženje, naročito pošto je uočeno da,kako je rekao, "špekulati već kupuju akcije NIS-a po 500 dinara od građana".\n"Smatramo da je to zaista i uvredljivo, i preterano niska cena", rekao je Stanimirović, ali nije želeo da iznosi paušalne ocene o mogućoj vrednosti akcija tog preduzeća.\nOn je samo rekao da će "ako se građani udruže, vode računa o svojoj imovini i tretiraju je kao nešto što vredi, to zaista i vredeti, a cena će otići višestruko naviše".\nGrađani Srbije su, kako je rekao, pojedinačno "slabi igrači" na tržištu kapitala i beznačajni akcionari, ali svi zajedno raspolažu veoma ozbiljnim kapitalom - u slučaju NIS-a, sa nepunih 20 odsto kapitala.\nOn je napomenuo da veruje da će akcije i drugih preduzeća - Telekoma Srbije, Aerodroma Nikola Tesla i Elektroprivrede Srbije - pošto novi vlasnici unaprede poslovanje, takođe vredeti više i izrazio uverenje da će se za sve te akcije moći dobiti ranije najavljenih 1.000 evra.\nStanimirović je rekao da je formiranje Akcionara jedna "zdrava građanska inicijativa" i da nema bojazni da je reč o prevari, manipulaciji ili da će se putem udruženja sprovesti neki lični materijalni interes.\n"Iza nas ne stoji nijedna politička stranka ili političar, tajkun ili biznismen. Na veb sajtu Udruženja www.akcionar.rs i na promomaterijalima stoji naš kućni telefon koji mi imamo godinama. Jedino što smo ovde založili je fizički i umni napor", rekao je on.\nStanimirović je na čelu ove organizacije, po zanimanju je pravnik i kako je sam rekao ima dosta iskustva na finansijskom tržištu, jer je više godina prisutan u brokerskim kućama, a bio je i jedan od suvlasnika jednemod njih.\nOn je objasnio da prilikom udruživanja u Akcionar građani ne prenose prava svojine nad akcijama. "Građani mogu postati članovi udruženja već sutra ili mogu prodati svoje akcije za 500 dinara ako to njima odgovora. Oni ostaju vlasnici akcija", nalasio je.\nGodišnja članarina u udruženju je 90 dinara, a novac će se isključivo koristiti za edukaciju i informisanje građana o pravima iz besplatnih akcija.\nRegistracija članova moguća je kod promotera na terenu, ali i preko aplikacije na veb sajtu udruženja.\nUdruženje je već uveliko angažovano u prestonici, pa su tako juče promoteri Akcionara bili na Slaviji, danas na Terazijskom platou, a sutra i za dane vikenda planirano je postavljanje punktova na Adi Ciganliji i Vidikovcu.\nTakođe, planirane su i aktivnosti Udruženja širom Srbije.\nTeme: Akcije, Telekom Srbije, Akcionari\nLičnosti: Aleksandar Stanimirović\nInstitucije: Udruženje građana Akcionar\nKompanije: Aerodrom Nikola Tesla, Telekom Srbije, Elektroprivreda Srbije, Naftna industrija Srbije (NIS)\nObjavljene plate u javnim preduzećima\n06. april 2009. 17:04 |\nSkroman bilans uspešnih ekonomskih poteza\n18. mart 2008. 10:03 |\nIsplativije u NIS-u nego na Andrićevom vencu\n29. februar 2008. 09:02 |


Ostale vrste smeštaja u Riju de Žaneiru - TripAdvisor\nDrugi tipovi smeštaja - Rio de Žaneiro, Brazil\nOstale vrste smeštaja - Rio de Žaneiro\nNoćenja s doručkom/Pansionijoš 140\n236 od 1.753 objekta odgovara vašim filterima. Obriši sve filtere\nBr. 1 od 236 – objekti sa najboljim odnosom cena/kvalitet – Ostale vrste smeštaja - Rio de Žaneiro\nBr. 2 od 236 – objekti sa najboljim odnosom cena/kvalitet – Ostale vrste smeštaja - Rio de Žaneiro\nBr. 3 od 236 – objekti sa najboljim odnosom cena/kvalitet – Ostale vrste smeštaja - Rio de Žaneiro\nBr. 4 od 236 – objekti sa najboljim odnosom cena/kvalitet – Ostale vrste smeštaja - Rio de Žaneiro\nBr. 5 od 236 – objekti sa najboljim odnosom cena/kvalitet – Ostale vrste smeštaja - Rio de Žaneiro\nBr. 6 od 236 – objekti sa najboljim odnosom cena/kvalitet – Ostale vrste smeštaja - Rio de Žaneiro\nBr. 7 od 236 – objekti sa najboljim odnosom cena/kvalitet – Ostale vrste smeštaja - Rio de Žaneiro\nBr. 8 od 236 – objekti sa najboljim odnosom cena/kvalitet – Ostale vrste smeštaja - Rio de Žaneiro\nBr. 9 od 236 – objekti sa najboljim odnosom cena/kvalitet – Ostale vrste smeštaja - Rio de Žaneiro\nBr. 10 od 236 – objekti sa najboljim odnosom cena/kvalitet – Ostale vrste smeštaja - Rio de Žaneiro\nBr. 11 od 236 – objekti sa najboljim odnosom cena/kvalitet – Ostale vrste smeštaja - Rio de Žaneiro\nBr. 12 od 236 – objekti sa najboljim odnosom cena/kvalitet – Ostale vrste smeštaja - Rio de Žaneiro\nBr. 13 od 236 – objekti sa najboljim odnosom cena/kvalitet – Ostale vrste smeštaja - Rio de Žaneiro\nBr. 14 od 236 – objekti sa najboljim odnosom cena/kvalitet – Ostale vrste smeštaja - Rio de Žaneiro\nBr. 15 od 236 – objekti sa najboljim odnosom cena/kvalitet – Ostale vrste smeštaja - Rio de Žaneiro\nBr. 16 od 236 – objekti sa najboljim odnosom cena/kvalitet – Ostale vrste smeštaja - Rio de Žaneiro


Organizacija pod nazivom Ujedinjena Mađarska mladost ove godine u Kanjiži, u Vojvodini, organizuje trodnevni ultranacionalistički festival. UMM je samo paravan organizacija za propagiranje fašističkih ideja, iako organizatori tvrde da je ovaj skup samo bezazleni umetnički, miroljubivi skup promocije kulture vojvođanskih Mađara činjenice govore drugačije. Kanjižu će u tri dana pohoditi horde fašista, a sa bine će ih zabavljati poznati fašistički bendovi iz Mađarske. Mađari imaju svoju kulturu, tradiciju i običaje na ovim prostorima, a u to nikako ne spadaju naci-skinhead\nVlada je, pod diktatom Evropske Unije, objavila novi paket mera štednje, treći u poslednjih nekoliko meseci, koji podrazumeva smanjenje trinaeste i četrnaeste plate za 30%, a zajedno sa još nekim zakidanjima to konkretno znači da će se godišnji iznos plate smanjiti za dvanaestinu. Takođe Vlada je uvela nove poreze na alkohol i cigarete, a porez na dodatnu vrednost je podignut\nIz slobodarske Rijeke stižu nam legendarni punk rock ludaci PASI da otpraše i dupeta išutiraju svim prisutnima. Lokalna ska atrakcija MAMURLOOK preti da preraste lokalne okvire a ti dođi da vidiš zašto.


RTS :: SRC Tašmajdan: Ne favorizujemo Crvenu zvezdu\nKošarka SRC Tašmajdan: Ne favorizujemo Crvenu zvezdu\nponedeljak, 02. feb 2009, 15:17 -> 16:43\nSRC Tašmajdan: Ne favorizujemo Crvenu zvezdu\nRukovodstvo Sportsko-rekreativnog centra Tašmajdan demantovalo je navode predsednika košarkaškog kluba Partizan Predraga Danilovića da to preduzeće favorizuje košarkaški klub Crvenu zvezdu, kada je u pitanju izmirivanje dugova za zakup hale Pionir.\n"Na poslednjem sastanku sa predstavnicima klubova i rukovodstvom SRC Tašmajdan održanom 16. januara , generalni menadžer Crvene zvezde i poslovni direktor Partizana obavezali su se da se, uz reprogramiranje duga, nastavi izmirenje mesečnih obaveza klubova. Uprava Crvene zvezde postupila je po dogovoru i u roku od nedelju dana izmirila deo svojih obaveza u višemilionskom dinarskom iznosu", navodi se u saopštenju.\nRukovodstvo Tašmajdana navodi da je nakon toga uputilo još dve pismene opomene Partizanu.\n"Nikakvog odgovora nije bilo i rukovodstvo SRC Tašmajda bilo je prinuđeno da preduzme mere prema klubovima koji ne plaćaju svoja zaduženja. Napominjemo da u hali Pionir svi korisnici imaju podjednak tretman i da su i ostali dužnici dobili opomene, posle kojih su svi, osim Partizana, delimično izmirili svoje obaveze u skladu sa mogućnostima", ističe se u saopštenju.\nUprava SRC Tašmajdan podsetila je predsednika Partizana da to preduzeće nije javno preduzeće, koje se finansira iz gradskog budžeta. U saopštenju se ističe i da je preduzeće SRC Tašmajdan, "kao i do sada, spremno za dogovor i kompromis na svim nivoima, ukoliko to ne narušava ugled i normalno funkcionisanje kapaciteta ove sportske ustanove".\n"Verujemo da je gospodin Danilović napravio lapsus kada je rekao da je u hali Pionir ukinuto grejanje, jer dobro zna da je ono, kao mera upozorenja i zaštite interesa Tašmajdana svedeno na propisani minimumum koji iznosi 16 stepeni", dodaje se u saopštenju.\nRukovodstvo SRC Tašmajdan takođe je demantovalo navode Danilovića o visinama cena za iznajmljivanje hale za treninge i utakmice.\n"Smatramo da je gospodin Danilović nehotično doveo u zabludu javnost navodeći netačne cene termina za treninge i utakmice. Cena termina za treninge iznosi 8.474,95 dinara bez PDV-a, a cena za utakmice se kreće od 90.000 do 102.000,04 bez PDV-a", ističe se u saopštenju.\nUprava SRC Tašmajdan podsetila je i da je dosadašnji dogovor sa gradskom upravom podrazumevao da Beograd snosi troškove termina za treninge košarkaških klubova, ali ne i za utakmice, kao i da je dug Partizana prošle godine iznosio 9.269.446,93 dinara.


24sata.info - VIDEO: Raditi na boljem putnom i željezničom povezivanju BiH i Crne Gore\nVIDEO: Raditi na boljem putnom i željezničom povezivanju BiH i Crne Gore\nAutor T. C. 03. 06. 2014. • 14:22\nPolitička saradnja Bosne i Hrcegovine i Crne Gore je na zavidnom nivou, dvije zemlje dobro sarađuju i na bilateralnom i multilateralnom planu, poručio je drugi zamjenik predsjedavajućeg Predstavničkog doma Parlamentarne skupštine Bosne i Hercegovine Denis Bećirović nakon sastanka sa crnogorskim premijerom Milom Đukanovićem, javlja Anadolu Agency (AA).\nBećirović je u izjavi medijima, nakon sastanka čelnika Parlamentarne skupštine BiH i Đukanovića, kazao da je razgovor bio iskren, konstruktivan i produktivan.\n"Crna Gora ima principijelnu i konzistentnu politiku kada je u pitanju BiH. U vezi sa tim, posebno sam istakao da je naša politička saradnja na zavidnom nivou, da dobro sarađujemo i na bilateralnom i multilateralniom planu. Kada je riječ o našim ekonomskim odnosima, smatram da oni mogu biti i na mnogo većem nivou nego što su trenutno", kazao je Bećirović.\nPojasnio je da ima prostora za unapređenje ekonomske saradnje.\n"Mislim da je jedna od pretpostavki za jaču ekonomsku saradnju upravo saobraćajna infrastruktura i zbog toga sam govorio o potrebi da napravimo konkretne planove i u putnom i u željezničkom saobraćaju i što bolje povežemo dvije države", pojasnio je Bećirović.\nPrema njegovim riječima, vanjskopolitički ciljevi BiH i Crne Gore se skoro podudaraju.\n"Strateški vanjskopolitički ciljevi BiH su članstvo u NATO paktu, u EU i dobra regionalna saradnja. Isti je slučaj i sa Crnom Gorom", kazao je Bećirović.\nPredsjedavajući Doma naroda PSBiH Staša Košarac kazao je kako je sastanak protekao u razgovoru o dobrim odnosima dvije zemlje.\n"Iskoristili smo priliku da kažemo da postoji različit unutrašnji pristup u samoj zemlji kada je u pitanju pristup NATO integracijama gdje još uvijek to nije jasno definisano pitanje u BiH. Mi iz RS-a imamo svoj stav i nećemo ga mijenjati", pojasnio je Košarac.\nKako je kazao, tokom sastanka sa Đukanovićem je naglašena posvećenost evrointegracijama BiH.\n"Naglasili smo da jesmo posvećeni evrointegracijama. Razgovarali smo o potrebi za jačom i boljom privrednom saradnjom BiH i Crne Gore", kazao je Košarac.\nPrrema riječima prvog zamjenika predsjedavajućeg Predstavničkog doma PSBiH Bože Ljubića, činjenica da između BiH i Crne Gore nema spornih pitanja i da je parafiran međudržavni sporazum o granici poticaj je da se unaprijedi gospodarska saradnja.\nLjubić je dodao da je razgovarano o nastavku aktivnosti na izgradnji projekta pruge Čapljina-Trebinje-Nikšić, izgradnji putne infrastrukture, posebno Sarajevo-Podgorica-Tirana i Foča-Hum.\nĐukanović je posjetu u jutarnjim satima početi susretom sa predsjedavajućim Vijeća ministara BiH Vjekoslavom Bevandom, nakon čega je uslijedio sastanak delegacija BiH i Crne Gore.\nCrnogorskog premijera primili su i predsjedavajući i članovi Predsjedništva BiH.\nU popodnevnim satima, Đukanović će imati susret sa ministrom vanjskih poslova BiH Zlatkom Lagumdžijom.


YTONG: Fabrika "Energo zelena" u Inđiji\n05. septembar 2012\nPreduzeće "Energo zelena", u vlasništvu belgijske kompanije "Electrawinds" privodi kraju izgradnju fabrike za neškodljivo otklanjanje otpada u Inđiji. Prvo postrojenje ovog tipa u Srbiji, građeno je prema najstrožim ekološkim i bezbednosnim standardima.\nZahvaljujući ovoj fabrici, u našoj zemlji će godišnje biti obrađeno 150.000 tona životinjskog otpada koji nastaje u industriji mesa, dok če krajnji proizvod biti korišćen kao gorivo za proizvodnju energije.\nPredviđeno je da će "Energo zelena" prvih godina rada izvoziti u Belgiju tehničku mast – gorivo za proizvodnju "zelene" struje, a kada Srbija 2015. postane član evropskog sistema za razmenu struje, fabrika u Inđiji moći će da svoju proizvodnju plasira i na domaće tržište.\n"Energo zelena" će imati sopstveni transport iz preduzeća za obradu mesa. Transport i prerada biće po standardima EU - bez zagađivanja vazduha, vode i zemlje.\nGrađevinski radovi na postrojenju Energo zelene su završeni, a trenutno je u toku uređenje prostora koji okružuje fabriku.\nU objekat je ugrađeno 400 m3 YTONG blokova - dimenzija 25 cm i 30 cm.\nOčekuje se da probna proizvodnja otpočne narednog meseca, nakon čega sledi i zvanično puštanje fabrike u rad.


Gvozdenović: Velika plaža - predmet posebnog interesovanja u SAD\nDelegacija ministarstva za ekonomnski razvoj koju predvodi ministar Branimir Gvozdenović predstavlja potencijalnim investitorima u Sjedinjenim Državama niz projekata iz oblasti energetike - od izgradnja hidroelektrana, termoelektrane, kapaciteta koji koriste obnovljive izvore energije, rekonstrukcije postojećih elektrana do i mogućnosti realizacije brojnih projekata u oblasti poboljšanja energetske efikasnosti.\nKako je rekao, gostujući u programu Glasa Amerike i TV Crne Gore "Interaktiv" sagovornicima će biti predstavljene i mogućnosti ulaganja u projekte iz oblasti nafte i gasa, odnosno nastavak istražnih radova u podmorju i izgradnja terminala za te energente.\nGvozdenović je rekao da je "projekat Velike plaže - predmet posebnog interesovanja u SAD".\nOn je u ponedjeljak razgovarao sa visokim funkcionerom Stejt Dipartmenta zaduženim za Jugoistočnu Evropu Rozmari Dikarlo, koja mu je između ostalog najavila investicionu konferenciji koja ć se održati u oktobru i čiji je cilj prezentovanje investicionog potencijala zemalja iz regiona, a samim tim i Crne Gore.\nGvozdenović je u razgovoru sa zamjenicom pomoćnika američkog državnog sekretara, ocijenio da u cilju veće sigurnosti investicija i ulaska američkih firmi na crnogorsko tržište treba obnoviti Sporazum o ekonomskoj, tehničkoj i drugoj saradnji između Crne Gore i SAD.\nIz Ministartstva je saopšteno kako je Gvozdenović predložio da se razmotri i potreba obnavljanja sporazuma o podsticanju investicija i o zaštiti investicija od nekomercijalnih rizika između dvije države.\nDi Karlo je, navodi se, ocijenila da je Crna Gora dobar primjer u regionu kada je riječ o postignutim ekonomskim reformama i političkoj stabilnosti i potvrdila da SAD ostaju zainteresovane za nastavak pružanja kontinuirane podrške Crnoj Gori i regionu.


Niška televizija » Nakon 50 godina opera ponovo na repertoaru Narodnog pozorišta (VIDEO)\nNakon 50 godina opera ponovo na repertoaru Narodnog pozorišta (VIDEO)\nObjavljeno 03.02.2015. 15:30\nOpera “Seviljski berberin” u režiji Ivana Vukovića biće pretpremijerno izvedena 20. februara, a tri dana kasnije Nišlije će moći premijerno da vide ovo delo u Narodnom pozorioštu.\nOpera se vraća u Niš nakon više od 50 godina, a njeni tvorci su Narodno pozorište, Simfonijski orkestar i Fakultet umetnosti.\nKomična opera “Seviljski berberin”, koju je Rosini komponovao sa 24 godine, Nišlije će moći da vide pretpremijerno tačno 199 godina od kada je ona prvi put izvedena. Pored operete “Slepi miš”, koja je na repertoaru Narodnog pozorišta dve godine, ovo delo najavljuje povratak kompleksne forme umetničkog izraza kakva je opera, nakon više od 50 godina. “Seviljskog berberina” režira Ivan Vuković, a izvešće je pod dirigentskom palicom Milene Injac.\nU realizaciji projekta učestvuje i niški Simfonijski orkestar kao i kamerni muški hor Fakulteta umetnosti.\nOpera će koštati oko dva miliona dinara, kaže direktor Narodnog pozorišta Ivan Vuković, i dodaje da se ona finansira iz redovnog budžeta ove ustanove. Grad nije izdvojio sredstva za ovaj kulturni projekat, a kako tvrde učesnici, nedostatak prostora je još jedan veliki problem za nišku kulturnu scenu.\nDvadesetog februara, kada opera bude pretpremijerno izvedena, karta će koštati 500 dinara, i mogući su popusti, dok će za premijeru 23. februara koštati 600 dinara.\nSlavković: Traži se najpovoljnije rešenje (VIDEO)


RTS :: Gradonačelnici Beograda i Banjaluke dogovorili proširenje saradnje\nPolitika Gradonačelnici Beograda i Banjaluke dogovorili proširenje saradnje\nutorak, 23. apr 2019, 11:15 -> 13:52\nGradonačelnici Beograda i Banjaluke dogovorili proširenje saradnje\nGradonačelnik Beograda prof. dr Zoran Radojičić razgovarao je u prostorijama Gradske uprave Banjaluke sa gradonačelnikom najvećeg grada Republike Srpske Igorom Radojičićem.\nTokom prve zvanične posete gradonačelnika Zorana Radojičića usaglašeno je da dva grada nastave i prošire saradnju u brojnim oblastima, uključujući i intenzivnu kulturnu razmenu, koja se izvođenjem više pozorišnih predstava upravo realizuje u okviru manifestacije "Proleće u Banjaluci".\nZoran Radojičić je istakao dugogodišnju saradnju dva prijateljska grada.\n"Nadam se da ćemo saradnju nastaviti u mnogim oblastima jer imamo veliki prostor za međusobnu komunikaciju", rekao je gradonačelnik Beograda Zoran Radojičić.\n"Gradonačelnik Banjaluke se bavi značajnim konceptima savremenih gradova, kao što su "pametan" i "zeleni" grad, što su takođe oblasti interesovanja koje mi u Beogradu želimo da razvijemo. Jedan smo narod i moramo u teškim vremenima da pomažemo jedni drugima i sarađujemo još više u narednom periodu", zaključio je Radojičić.\nPovodom Dana Banjaluke, gradonačelnik Beograda je sinoć prisustvovao Svečanoj akademiji u Banjskom dvoru.\nGradonačelnik Banjaluke je istakao da je saradnja dva grada svestrana i da se realizuje u više oblasti, od privrede do kulture.\n"Zahvaljujući ranijim dogovorima, upravo ovih dana u Banjaluci su izvedene predstave za decu pozorišta iz Beograda. Kao što Republika Srpska uvek gleda u Srbiju, tako i Banjaluka gleda na Beograd i uvek se trudimo da održimo kontakt i saradnju. Pred nama su široke mogućnosti komunikacije u različitim oblastima", rekao je Igor Radojičić.


12. februara, 2020 Vesti iz Francuske Napišite komentar\nGodišnjice važnih istorijskih događaja služe da se prisetimo velikih podviga ili velikih zala, heroja ili monstruma, u svemu tome – jedno je najbitnije: pamtiti. Pre dve godine se obeležila stogodišnjica od proboja Solunskog fronta, kao i od završetka Prvog svetskog rata – najveće klanice koju je čovečanstvo do tad videlo. Međutim, osim ovog veoma značajnog jubileja, koji u Srbiji nije obeležen na način dostojan žrtava koje su tada izgubile svoje živote, a bilo ih je između 1.1 i 1.3 miliona (što je činilo trećinu celokupnog stanovništva Kraljevine Srbije), 1934.godine je ubijen jugoslovenski kralj Aleksandar I Karađorđević u Marselju, pre nešto više od 85 godina. Ovaj post nije posvećen ni kralju Aleksandru, a ni Velikom ratu, već jedinom spomeniku Karađorđevićima podignutom u međuratnom periodu koji je preživeo Drugi svetski rat a koji se nalazi u Parizu.\nTagovi: Karađorđevići - Pariz - spomenik


Kažu da je veća verovatnoća da te udari grom nego da dobiješ na lutriji ... E pa sad znamo koja je verovatnoća da ti se oboje desi :\nInteresantno. Doduše, muzički ukus se menja (bar donekle) sa vremenom pa tu ima još prostora za istraživanje. Onaj deo koji mi se ne sviđa je što su smesta spremni da to upotrebe u cilju privlačenja mušterija. Deluje da za koju desetinu godina ljudi neće biti ni svesni na koje sve načine im se sugeriše koji proizvod da kupe :\nJoš nešto zanimljivo. Ovo za Severnu Ameriku sam još davno čitao mada je sada još više precizirano ali ovo za Južnu Ameriku je baš zagonetka :\nIma i dosta prednosti u novim tehnologijama a jedna od njih je i ova. Jedino što to znači da moramo povesti računa šta pišemo jer neko će to u budućnosti moći da pročita ma u kom stanju bio materijal na kojem je pisano :


Đulijani: "Životi crnaca su važni" je rasistički slogan\n► Đulijani: "Životi crnaca su važni" je rasistički slogan\nBivši gradonačelnik Njujorka Rudolf Đulijani je danas izjavio da je pokret "Životi crnaca su važni", koji je nastao kao odgovor na policijsko nasilje prema Afroamerikancima, "u suštini rasistički".\nĐulijani je sinoć u emisiji televizije CBS rekao: "Kad kažete da su životi crnaca važni, to je u suštini rasistički. Životi crnaca su važni. Životi belaca su važni. Životi Azijaca su važni. Životi Hispanoamerikanaca su važni", prenela je agencija AP.\nOn je takođe istakao da su afroamerička deca izložena većoj opasnosti od druge afroameričke dece nego od policije.\n"U 99 odsto slučajeva pravu opasnost predstavljaju druga afroamerička deca, koja ubijaju jedna drugu. Oni tako najčešće gube živote", rekao je bivši njujorški gradonačelnik.\nAmerički borac za zaštitu ljudskih prava, baptistički sveštenik Al Šarpton je u kolumni u listu "Njujork Dejli Njuz" naveo da Đulijanijevi komentari otkrivaju "zastrašujući manjak razumevanja" za afroamerička pitanja.\nHolandski sud osudio je 34 osobe zbog blokade puta kojom su želeli da spreče antirasističke demonstracije protiv parade sa Deda Mrazom i njegovim pomoćnicima, nazvanim "Crni Pitovi".


RTCG - Radio Televizija Crne Gore - Nacionalni javni servis :: Fudbal :: Tumbaković od ponedeljka novi selektor Srbije\nBEGRADSKI MEDIJI 29. 06. 2019. 16:06 >> 20:15 12\nTrofejni trener Ljubiša Tumbaković biće novi selektor fudbalske reprezentacije Srbije, prenose beogradski mediji.\nDoskorašnji selektor Crne Gore biće imenovan za novog selektora reprezentacije Srbije na narednoj sednici Izvršnog odbora Fudbalskog saveza, koja bi trebalo bi da se održi u nedjelju ili u ponedeljak.\nTumbaković, koji ima 66 godina, na klupi Srbije naslijediće Mladena Krstajića, koji je na toj poziciji bio nešto više od godinu dana.\nIskusni srpski stručnjak rastao se sa reprezentacijom Crne Gore, pošto je odbio da vodi reprezentaciju u utakmici protiv Kosova.\nSrbija nema selektora od 13. juna ove godine kada je Mladen Krstajić razriješen dužnosti. Od tada se spekuliše sa brojnim imenima, mediji su pisali da je i Radomir Antić blizu klupe, međutim od toga nema ništa.\nUkoliko Izvršni odbor prihvati predlog Stručnog tima, Tumbaković će postatiti novi selektor, uz godišnju platu od 300.000 eura, piše "Mozzartsport", koji prenosi "Informer".\nTumbaković, ipak, novi selektor Srbije?


Zašto tumori ne reaguju uvek na hemoterapiju? Hemoterapija | Kancer\nAugust 6, 2014 /in Tumor /by Stanko Nikolic\nNeki od pacijenata sa metastazirajućim tumorom dojke, prostate, pluća i kolona u toku primene hemoterapije razviju otpornost na primenjene hemoterapijske lekove.\nSkoro svaki tumor je izlečiv u laboratorijskim uslovima\nU laboratorijskim uslovima moguće je “izlečiti” skoro svaki tumor, primenom visoke doze toksičnih lekova direktno na tumorske ćelije. Međutim, kada bi se ista koncentracija toksičnog leka ubrizgala u krvotok obolele osobe, ne bi došlo samo do uništenja tumora, već i do smrti organizma.\nZato se hemoterapija primenjuje u više ciklusa, u određenim vremenskim razmacima, kako bi se omogućilo dovoljno vremena za oporavak ćelija koje su bile oštećene toksičnim dejstvom hemoterapijskih lekova.\nMeđutim, ovakvim pristupom se ne uništi uvek celokupna tumorska masa, pojedini tumori prežive i razviju vremenom neki vid rezistencije na tretman hemoterapeuticima.\nNovija istraživanja pokazuju izuzetnu važnost reakcije ćelija tkiva koje okružuje tumor na dejstvo terapije.\nHemoterapija može pozitivno, ali i negativno uticati na tumor\nNekada je to može biti dobro, na primer, hemoterapija može stimulisati imunokompetentne ćelije koje okružuju tumor da napadnu maligne ćelije. Međutim, nekada zdrave ćelije iz okoline tumora mogu da pomognu samom tumoru da postane otporan na terapiju.\nNaime, otkriveno je da ćelije vezivnog tkiva fibroblasti igraju presudnu ulogu u ovom procesu.\nNormalno, fibroblasti stvaraju kolagen koji ulazi u sastav okolnog vezivnog tkiva, i učestvuju u procesu zarastanja rana. Međutim, kada su izloženi hemoterapijskim lekovima, fibroblasti prekomerno stvaraju protein WNT16B, čak do trideset puta više nego što bi trebalo. Upravo ovaj protein se smatra odgovornim za razvoj rezistencije tumora na terapiju.\nOtkrićem značajne uloge proteina WNT16B u razvoju rezistencije, otvorene su nove mogućnosti za lečenje. Delujući na smanjenje sekrecije ovog proteina kod obolelih od karcinoma, naučnici smatraju da će se omogućiti znatno bolji odgovor na hemoterapiju.\nTags: fibroblasti, hemoterapija, kancer, maligne ćelije, maligni tumor, metastaza, rak, rak pluća, tumor, tumor dojke, tumor prostate, tumori\nZnakovi i simptomi tumora jetre Faktori rizika za karcinom mokraćne bešike


Biznis.ba - Hvala svima na glasanju, linija za Keln je samo početak\nDirektor mostarskog aerodroma\nHvala svima na glasanju, linija za Keln je samo početak\nT. C. 17:42 / 11.10.2017.\nNakon što je danas u finalu izbora Eurowingsa glasovima građana Bosne i Hercegovine i brojne dijaspore Mostar osvojio prvo mjesto, a time i uspostavu avionske linije prema Kelnu, najviše razloga za slavlje imao je direktor Aerodroma Mostar Marin Raspudić.\nRaspudić je u kratkom razgovoru za Klix.ba neposredno po završetku glasanja iskazao zahvalnost svima koji su učestvovali, ali kazao i par riječi o planovima aerodroma za naredni period.\n"Prije svega bih se zahvalio građanima Mostara i Bosne i Hercegovine te naše dijaspore što su glasali za grad Mostar, iskazali želju da budemo povezani s jednom od evropskih destinacija. Iskazujem zahvalnost i gradonačelniku, predsjedniku vlade, ministru saobraćaja i veza koji su podržali ovu akciju, a koja je pokazala kako postoji interes za Mostar što nam mnogo znači", kazao je za Klix.ba, Marin Raspudić, direktor Aerodroma Mostar.\nRaspudić još kaže kako je ovo pobjeda nakon mnogo vremena i borbe, da je iskazan i veliki interes potencijalnih korisnika što upravu aerodroma može samo da raduje.\n"Interes koji je iskazan ovom prilikom još jednom potvrđuje da Mostar ima potencijal", dodao je Raspudić te najavio da je ovo samo jedan korak u razvoju mostarskog aerodroma.\nNakon ovih rezultata glasanja Eurowings će, kako reče Raspudić, odlučiti koje još linije će uvesti, jer se dosta spekulirao oko linije za Stuttgart.\n"Stalno smo u kontaktu sa predstavnicima Eurowingsa, mislim da su Keln i Stuttgart idealne opcije za Mostar i našu dijasporu. Isto tako smo u stalnom kontaktu s WizzAirom, a razgovaramo i sa Croatia Airlinesom. To su pomaci koji su dugo nedostajli Aerodromu Mostar te se nadam da ćemo u narednoj godini imati više redovnih linija. Najvažnije da je Eurowings krenuo prvi, a čim je tu prvi onda će lakše doći i drugi", zaključio je Raspudić.


VIDEO MUP provodi internu istragu: Policajac snimljen kako šamara muškarca na Ilidži - Bportal.ba - Najvažnije vijesti iz BiH\nNa društvenim mrežama danas se proširio snimak, navodno nastao na području Ilidže, na kojem se vidi policajac kako udara šamar nepoznatom muškarcu.\nZasad nije poznato šta je prethodilo šamaru, a na snimku se čuje kako policajac govori muškarcu: “Šta kažeš, šta kažeš?”. Pritom ga udara otvorenom pesnicom u lice, dok nekoliko njegovih prisutnih kolega ne reagira.\nIz MUP-a Kantona Sarajevo za Faktor je potvrđeno da je nakon pojave snimka, istragu preuzela unutrašnja kontrola, koja će utvrditi da li je policajac počinio povredu službene dužnosti, te ukoliko jeste, odrediti mu sankcije.\n– Snimak je predat Odjeljenju unutrašnje kontrole, te će biti izvršene potrebne provjere – kazala je Suvada Kuldija, glasnogovornica MUP-a KS.\nPrema Pravilniku o upotrebi sile, kojim se reguliše ponašanje policijskih službenika, policajac silu prema osumnjičenom može upotrijebiti samo ukoliko na drugi način ne može izvršiti svoj službeni zadatak.\n– Sredstva prisile, kao što su fizička sila, uključujući borilačke vještine, palica, sredstva za vezivanje, uređaj za prisilno zaustavljanje osoba ili vozila, hemijska sredstva, vatreno oružje, službeni psi, vodeni topovi, specijalna vozila, specijalne vrste oružja i eksplozivne naprave, mogu se upotrijebiti kada je to potrebno za zaštitu ljudskih života, odbijanje napada, savladavanje otpora te sprečavanje bijega – navodi se u Pravilniku.\nOsim toga, prije upotrebe bilo kojeg od navedenih sredstva prisile, policajac je dužan upozoriti osumnjičenog, osim u izuzetnim situacijama kad bi time ugrozio svoj ili život druge osobe.\nOznačeno: mup ks, šamaranje, videosnimak\nKako nam je potvrđeno u GRAS-u, tramvaji saobraćaju na relaciji Ilidža – Skenderija, a normalizacija tramvajskog saobraćaja uskoro se očekuje. Prema informacijama koje smo dobili iz Operativnog centra MUP-a Kantona Sarajevo, do saobraćajne nezgode je došlo oko 12.20 sati, kada su se sudarila dva vozila. Policijske ekipe su na terenu i obavljaju uviđaj, a prema prvim informacijama […]\nRegulatorna agencija za komunikacije je izrekla i nekoliko novčanih kazni, a najveću će morati platiti RTVTK. U protekla dva mjeseca Regulatorna agencija za komunikacije BiH (RAK) izrekla je niz kazni, a najteža je određena za RTV Mostar. Ovoj medijskoj kući je oduzeta dozvola za emitovanje programa putem zemaljske mreže predajnika i to iz dva razloga, […]\nČlanovi Predsjedništva Bosne i Hercegovine Željko Komšić i Šefik Džaferović danas su kao uslov za imenovanje Zorana Tegeltije za mandatara za sastav Vijeće ministara BIH postavili NATO put BiH. Komšić je rekao kako će Tegeltija dobiti njegovu podršku ako prihvati odluku Predsjedništva BiH u vezi sa Akcionim planom za članstvom (MAP) BiH u NATO-u. – […]


Otvoren Sajam srednjih stručnih škola – Info M\nPočetna / Kultura i obrazovanje / Otvoren Sajam srednjih stručnih škola\nOtvoren Sajam srednjih stručnih škola\nN. Stanković 12. априла 2018.\tKultura i obrazovanje Ostavite komentar 725 pregleda\nGradski menadžer Goran Vesić otvorio je danas Sajam srednjih stručnih i umetničkih škola „Po svojoj meri, školu izaberi” i tom prilikom rekao da se na ovaj način pomaže budućim srednjoškolcima da donesu pravilnu i dobru odluku. Događaju u Hali 7 Beogradskog sajma prisustvovali su i član Gradskog veća i predsednik Saveta za zapošljavanje Grada Beograda Dragomir Petronijević, sekretar i podsekretar Sekretarijata za obrazovanje i dečju zaštitu Slavko Gak i Igor Raičević.\nGradski menadžer je naveo da se na sajmu predstavlja 47 stručnih i umetničkih škola sa teritorije Beograda, te da se na ovaj način pomaže deci da donesu prvu važnu odluku u životu, što je najčešće i prva odluka koja se donosi samostalno.\n– Deci pomažemo da izaberu školu koja će im dati znanje i obrazovanje, a što će im kasnije omogućiti da rade i žive od svog rada. Živimo u veku u kome je znanje najvažniji resurs koji može da ima bilo pojedinac, bilo država. Ono što naučimo u školi ili na fakultetu ostaje za čitav život. Zbog toga je važno da se pravilno obrazujemo i da pravilno izaberemo svoje zanimanje. Ovakve manifestacije su ključne kada je u pitanju pravilan izbor – naglasio je Vesić.\nGradski menadžer je podsetio da je usvojen Zakon o dualnom obrazovanju, te da on upravo i treba da omogući da se deca školuju za zanimanja koja se traže, da postoji inetrakcija privrede i školstva i da se na taj način u školi steknu praktična znanja.\n– Drago mi je što je danas ovde ovako veliki broj dece, što znači da smo uradili ono što se traži. Naš posao u narednom periodu je da zajedno sa opštinama i školama radimo mnogo više na besplatnim pripremama za prijemne ispite u srednje škole. Grad Beograd je okrenut ka mladima, znanju, jer to je budućnost ovog grada i naše zemlje. Ako jedno dete bude donelo pravilnu odluku posle ovog sajma, možemo da kažemo da smo uspeli, a siguran sam da će biti mnogo pravilnih i dobrih odluka – zaključio je Goran Vesić.\nDragomir Petronijević je rekao da je iz godine u godinu ponuda na ovom sajmu sve veća, te da sada ima u ponudi 47 stručnih i umetničkih škola u kojima mogu da se razvijaju talenti.\n– Dobro je da roditelji dovedu svoju decu i saznaju šta sve ima na tržištu rada, kako mogu da postanu preduzetnici kroz radionice „Znanjem do cilja”, da organizuju svoj program ili daju inicijativu Gradu Beogradu preko Sekretarijata za obrazovanje i dečju zaštitu. Danas smo tu da čujemo sve predloge i sugestije, a potrudićemo se da zajedno sa republičkim partnerima to sprovedemo u delo – naveo je Petronijević.\nOn je mladima koji biraju svoje buduće zanimanje poručio da veruju u sebe, rade na sebi i da će sigurno uspeti.\nDirektor Nacionalne službe za zapošljavanje Zoran Martinović istakao je da se ova manifestacija održava u pravom trenutku, kada veliki broj osmaka treba da izabere svoje buduće zanimanje, što je jedna od najvažnijih odluka.\n– Važno je da se pravilno opredele i izaberu ne samo ono što vole i za šta imaju sklonosti već i ono što im može obezbediti adekvatnu karijeru i od čega mogu da žive – naveo je Martinović.\nPomoćnik ministra prosvete, nauke i tehnološkog razvoja Aleksandar Pajić izrazio je nadu da će na sajmu ubuduće ponuda stručnih škola biti veća.\nOn je zahvalio Gradu Beogradu na tome što, kako je naveo, izdvaja velika sredstva za opremanje i funkcionisanje predškolskog, osnovnog i srednjeg obrazovanja.\nSajam srednjih stručnih i umetničkih škkola organizuju Sekretarijat za obrazovanje i dečju zaštitu, Privredna komora Srbije i Filijala za grad Beograd Nacionalne službe za zapošljavanje.\nPrethodno Vinča pa Dunavac rešavaju pitanje šampionske titule\nSledeće Školsko prvenstvo u atletici/video/


Disciplinska komisija FSS suspendovala je Dragana Čapelja i zatražila dopinske izjave zbog skandala tokom meča ŽFK Vojvodina – ŽFK Crvena zvezda, kada je udario šamar igračici ŽFK Crvena zvezda Jovani Miladinović. Njemu je izrečena mera zabrane vršenja svih sportskih funkcija a konačna kazna biće mu izrečena na narednoj sednici disciplinskih krgana FSS.\nZbog izjava na račun suđenja novčanom kaznom od 80.000 dinara kažnjen je direktor FK Partizan Ivica Iliev. Takođe, zbog velike količine pirotehničkih sredstava u meču sa Vojvodinom, klub iz Humske kažnjen je sa 200.000 dinara i jednim mečom bez publike, uslovno na godinu dana. FK Vojvodina je zbog incidenata sa tribina kažnjena sa 100.000 dinara. FK Crvena zvezda je kažnjena sa 300.000 dinara zbog velike upotrebe pirotehničkih sredstva njenih navijača u mečevima sa Voždovcem i Mladosti u Lučanima.\nZbog propusta u meču FK Voždovac – FK Spartak kada je u igru ušao igrač Filip Stuparević koji nije još napunio 16 godina, FK Voždovac je kažnjen sa 350.000 dinara.\n-Prvi put da zbog ovakvog slučaja nije izrečena kazna oduzimanja bodova, ali komisija smatra da je sve učinjeno iz nehata i zbog toga su kažnjeni pojedinci i klub – ističe Žarko Stevanović, prvi čovek Disciplinske komisije FSS.\nPredstavnik FK Voždovac Miloš Mirković je kažnjen zbog ovog propusta sa 80.000 dinara a igrač Filip Stuparević sa 25.000 dinara.


Austrian potvrdio otkazivanje letova ka Balkanu - Aviatica\nAustrian potvrdio otkazivanje letova ka Balkanu\nAustrijska avio-kompanija Austrian Airlines je zvanično potvrdila da otkazuje sve letove ka Zapadnom Balkanu do 31. jula.\nAustrijsko savezno ministarstvo zdravlja je značajno proširilo listu zemalja iz kojih su zabranjeni letovi kako bi se sprečilo širenje koronavirusa.\nPočev od četvrtka, 16. jula 2020. ne mogu se više obavljati direktni letovi iz balkanskih zemalja Albanije, Bosne i Hercegovine, Bugarske, Crne Gore, Severne Makedonije, Rumunije, Srbije i sa teritorije Kosova i Metohije kao ni iz Egipta ka Austriji.\nUjedno je produžena i zabrana letova ka Austriji iz Velike Britanije, Švedske i Ukrajine. Ova uredba važi do 31. jula 2020.\nOdluka Austrije da zabrani letove iz Srbije usledila je odmah nakon što je Evropska Komisija izdala preporuku da se Srbija stavi na listu zemalja čijim građanima bi trebalo zabraniti ulazak u zemlje Unije. Ova odluka je na nivou preporuke, a na svakoj pojedinačnoj zemlji je da donese odluku.\nAustrian je povodom zabrane letova danas saopštio da obustavlja sve letove iz Austrije ka Beogradu, Bukureštu, Kairu, Kijevu, Londonu, Podgorici, Prištini, Sarajevu, Sibiju, Skoplju, Sofiji, Stokholmu, Tirani i Varni.\nU saopštenju se navodi da će ova zabrana uticati ka drugim destinacijama u mreži linija Austrian-a zbog toga što su oni bili donosili veliki broj transfernih putnika posebno ka Sjedinjenim Američkim Državama.\nU Austrian-u kažu da im je zdravlje putnika i posade na prvom mestu i da će pratiti aktuelnu epidemiološku situaciju i sve propisane mere. „Iznenadno uvođenje veoma restriktivnih mera za razne zemlje predstavlja veliki izazov za nas i naše putnike. Zalažemo se za održivu politiku i mere Evropske unije, kako se ne bi oslabila pozicija našeg bečkog čvorišta“, izjavio je Andreas Oto, komercijalni direktor kompanije.\nSvi putnici čiji su letovi otkazani imaju mogućnost da promene rezervaciju za druge datume ili da zatraže povraćaj novca preko online formulara kompanije. Sve informacije se mogu pronaći na sajtu ove kompanije.\nLetove između Srbije i Austrijeu periodu od 16. do 31. jula su obustavile i avio-kompanije Air Serbia (Beograd – Beč, Kraljevo – Beč, Niš – Salcburg) kao i Wizz Air (Beograd – Salcburg).\nAerodrom BeogradAustrianAustrijaBečkoronavirusSrbijazabrana letovaZapadni Balkan


Tanjug 4. maja 2021. 13:47\nBON – Ljudi čeznu za povratkom u normalan život, za izlascima bez ograničenja, susretima s prijateljima, odlaskom u šoping, piše Dojče vele i dodaje da je to sada ponovo moguće u nekim evropskim zemljama – ali pod određenim uslovima.\nNakon što su u Grčkoj kafići i restorani zbog velikog broja novozaraženih koronom morali da se zatvore na šest meseci, od ovog ponedeljka ponovo su počeli da rade – iako samo napolju, u baštama i uz određena ograničenja.\nPrema podacima univerziteta Džon Hopkins, incidencija u toj omiljenoj turističkoj destinaciji iznosi 150 na 100.000 stanovnika – dakle otprilike kao u Nemačkoj, a jednu dozu vakcine primilo je samo osam odsto građana.\nU toj zemlji zabrana izlaska noću više nije na snazi, a u prodavnice se sme bez zakazanog termina.\nI u Češkoj se malim koracima kreće u smeru normalizacije života – od ponedeljka su ponovo otvorene sve prodavnice i pijace, a ta zemlja je snažno pogođena koronom i smatra se jednim od evropskih žarišta pandemije.\nI Francuska je od ovoga ponedeljka ublažila mere koje su do sada bile znatno strože nego u Nemačkoj – ljudi ponovo smeju slobodno da se kreću – do sada je bilo dozvoljeno kretanje samo u prečniku od deset kilometara od mesta stanovanja.


Pred vratima digitalne demokratije\n»Majkrosoft« u Beogradu\nTempo ukljucivanja naseg drustva u savremene tokove kao da vremenom samo dobija na intenzitetu. U pismu o namerama, koje su 7. 06. 2001. godine premijer Srbije Zoran Djindjic i potpredsednik jugoslovenske Vlade Miroljub Labus uputili potpredsedniku »Majkrosofta« Miselu Lakombu, navodi se da ce ova americka korporacija pruzati konsultantske usluge i tehnicku ekspertizu u vezi sa elektronskim inicijativama Vlade Srbije.\nTranzicija ka ucenom drustvu i sistem permanentnog obrazovanja\nIzgradnja drzavne informaticke infrastrukture i strateskih informatickih sistema dovesce do neizbeznih promena u privrednoj strukturi jacanjem sektora zasnovanih na znanju koji koriste informaticke tehnologije, sto bi trebalo da dovede do stvaranja uslova za povecanu konkurentnost nase privrede na medjunarodnom trzistu. Stvaranje ovakve informaticke infrastrukture najvecu promenu, u odnosu na dosadasnji pristup, donece u sistemu obrazovanja. Informaticko drustvo podrazumeva i zahteva i sistem permanentnog, dozivotnog ucenja, u kojem se rad i ucenje naizmenicno smenjuju tokom celog zivota pojedinca. Sistem permanentnog obrazovanja treba da se unapredi zajednickim radom obrazovnih i privrednih institucija kao i organizacija na ovom polju. Ovo takodje podrazumeva i postepenu pripremu drustva za ukljucivanje u sistem dozivotnog obrazovanja, svakako saglasno raspolozivosti odgovarajucih informatickih sadrzaja, kao i ekonomskim mogucnostima i dostupnosti informaticke infrastrukture. Najvazniji zadatak u stvaranju kulture permanentnog obrazovanja i informatickog opismenjavanja gradjanstva je promovisanje potrebe za ucenjem.\nJos 1996. godine izvestaj Organizacije za ekonomsku saradnju i razvoj (OECD) pokazao je da je vise od polovine drustvenog proizvoda u zemljama clanicama »bazirano na znanju«. Iako su ona mnogo manje opipljiva od tradicionalnih investicija u dugorocni privredni rast, ulaganja u tehnologiju i ljudski faktor – »know what« (»znati sta«) i »know how« (»znati kako«) mnogo su znacajnija. Prema podacima OECD ulaganje u softvere – koji predstavljaju kljucnu investiciju i osnovni metod sirenja znanja u oblasti informatickih tehnologija – rastu po godisnjoj prosecnoj stopi od 12% jos od 1980-ih godina.\nDozivotno obrazovanje koje ce biti praceno uspesnom tranzicijom ka ucenom drustvu i ekonomiji zasnovanoj na znanju, predstavlja i jezgro predstojecih promena i buduceg razvoja evropskih zemalja, prema zakljuccima Saveta Evrope na Lisabonskoj konferenciji 2000. godine. Smernice zajednickih akcija Evropske unije u pogledu buducih promena na polju obrazovanja i osposobljavanja, za period 2000–2006. godine, utvrdjene su dokumentom »Prema ucenoj Evropi« (»Towards a Europe of knowledge«). U ovom dokumentu iznet je proces promena obrazovnog sistema koji obuhvata inovacije, istrazivanje, edukaciju i osposobljavanje. Osnovni cilj tog procesa promena prema dokumentu sastoji se u razvoju dozivotnog obrazovanja – promociji sirokog pristupa obrazovanju, te njegovom stalnom usavrsavanju i osavremenjivanju. Sledeci zakljucke Lisabonske konferencije, Evropska komisija je krajem 2000. godine usvojila i Memorandum o dozivotnom obrazovanju, kojim je princip dozivotnog obrazovanja definisan kao »promisljena aktivnost ucenja koja se ostvaruje, a ima za cilj poboljsanje znanja, vestina i kompetencija«.\nG. Lakomb je ovo podneblje opisao kao trziste sa velikim potencijalom, koji lezi u velikom broju obrazovanih ljudi, i koje u ranoj fazi digitalnog doba, u kojoj se sada nalazimo, takodje treba da koristi sve pogodnosti informatickih tehnologija. »Pomoci cemo u opremanju skola i fakulteta informatickom infrastrukturom, a strucnjaci ‘Majkrosofta’ su tu i da pomognu u segmentu edukacije – obavezali smo se da cemo oformiti elektronsku Vladu* (e-government) koja ce moci da se takmici na svetskom trzistu. Tu smo da u dogledno vreme ovde otvorimo nase predstavnistvo i razvijemo biznis.« On je podvukao da ne postoji nacin da se razvije dobar biznis na trzistu gde dominira piraterija i nepostovanje autorskih prava, kao sto je to slucaj sa jugoslovenskim trzistem, gde procenat ilegalnih softvera u domacoj ponudi iznosi cak oko 86%. Takodje je naglasio da ocekuje pomoc od nase Vlade oko uvodjenja reda u ovu oblast, time sto ce ona biti pravno definisana donosenjem odgovarajucih zakona.\nTokom 1996. godine, nakon predsednickih izbora u Sjedinjenim Americkim Drzavama, medijski eksperti su predvidjali da ce Internet na isti nacin transformisati politiku kako je to ucinila televizija tokom 1960-ih godina. Iako je TV i dalje bila najmocniji i najuticajniji medij za prenosenje predizbornih poruka tokom ovih izbora, milioni Amerikanaca su seli za svoje kompjutere kako bi preko Interneta saznali izborne rezultate. Tada je Internet po prvi put demonstrirao svoj potencijal kao medij sistema »digitalne demokratije«, u kojoj gradjani putem »mreze« aktivno ucestvuju u politickim procesima, povecavajuci svoj uticaj na svakodnevno vodjenje drzavnih poslova, kroz direktnu on-line komunikaciju sa politickim predstavnicima, otvarajuci time ujedno i put ka viziji Alvina Toflera o »elektronskoj republici«. Iako su Klinton i Gor bili ti koji su prvi prikljucili Belu kucu na Internet, glavni propagatori »digitalne demokratije«, u kojoj bi gradjani bili direktno ukljuceni u politicki proces koriscenjem informatickih tehnologija, bili su republikanci predvodjeni Njutom Gingricom. On je bio i glavni inicijator stvaranja sistema »Thomas« (nazvan prema Tomasu Dzefersonu), kojim su na raspolaganje javnosti stavljena dokumenta americkog Kongresa na »mrezi«.\n* Da bi se oformila elektronska vlada potrebni su i odredjeni preduslovi, kao sto je zakon o elektronskom poslovanju i elektronskom potpisu, za koji je pre izvesnog vremena, napravljen nacrt i u nasoj zemlji.


KONTAKTI KINE I ZAPADA STARIJI OD 5.000 GODINA - Index.hr\nKONTAKTI KINE I ZAPADA STARIJI OD 5.000 GODINA\nKontakti između Kine i Zapada mogli bi biti stariji od 5.000 godina, iako se do sada općenito smatralo da su počeli prije 2.000 godina, prema komparativnom istraživanju egipatskih i kineskih predmeta, objavila je kineska novinska agencija.\nNeki predmeti nastali 3.000 godina prije naše ere, poput figurica i pentagrama ugraviranih na žezlima koja su koristili kineski dužnosnici na visokim položajima, pokazuju sličnost s onima koje su u Egiptu koristili faraoni.\n´Početak kontakata između Kine i Zapada vjerojatno prelazi našu maštu´, smatra Wang Hui, arheolog specijaliziran za Put svile. Tim su putem ostvarene do sada poznate razmjene između Kine i Zapada, koje su počele u doba Rimskog Carstva.\nSve veći broj kineskih stručnjaka misli da su kontakti uspostavljeni mnogo prije zahvaljujući nomadskim plemenima koja su nastanjivala središnju Aziju prije više tisuća godina.\nDok se neki kineski povjesničari bave vezama između kineskog svijeta i Starog kontinenta, drugi se koncentriraju na zaboravljenu povijest kineskih istraživača koji su plovili Tihim oceanom sve do Amerike gdje su uspostavili kontakte s američkim Indijancima, nekoliko stoljeća prije Kristofora Kolumba.


Nova FB emisija NDNV-a: Migranti u obruču - Javni servis\n"Migranti u obruču" naziv je nove Fejsbuk emisije Nezavisnog društva novinara Vojvodine (NDNV), koja će biti emitovana u četvrtak u podne, a baviće se aktuelnim tenzijama u migrantskoj krizi i kontroverznoj odluci o upotrebi Vojske Srbije na teritoriji Opštine Šid u obezbedjenju centara za azil i prihvatnih centara.\nUčesnici emisije biće PR Komesarijata za izbeglice i migracije Svetlana Palić, aktivista Info parka Gordan Paunović i novinarka Natalija Jakovljević.\nEmisiju će voditi mlada novinarka NDNV-a Sanja Kosović.\n“Da li je postojala objektivna potreba za angažovanje vojske u obezbedjivanju migrantskih centara u Šidu ili je reč o populizmu? Da li je bezbednost stanovnika tog područja zaista bila ugrožena ili je reč o potezu u službi izborne kampanje? Koji su uzroci kreiranja antimigrantske atmosfere u društvu, a koje su moguće posledice”, neka su od pitanja o kojima će se razgovarati u emisiji.\n“Kako je moguće da se u Srbiji na antimigrantskoj politici formiraju paralelne ‘bezbednosne’ strukture koje uzimaju zakon u svoje ruke a da država na to ne reaguje? Preuzima li vlast narativ od antimigrantskih grupa, u svrhu prikupljanja dodatnih desničarskih glasova”, dodatna su pitanja za emisiju.\nNDNV je serijal emisija “NDNV Media Hub” pokrenuo početkom aprila povodom privodjenja novinarke portala Nova.rs i članice Upravnog odbora NDNV-a Ane Lalić.


KOŠARKAŠI ZVEZDE OTPUTOVALI U MONAKO Tomić: Ako se malo opustimo, imaćemo problema, već smo zaboravili Budućnost\nKošarkaši Crvene zvezde otputovali su u Francusku, gde ih u sredu (10. oktobar, 19.45 sati) očekuje meč 2. kola Evrokupa protiv Monaka u dvorani "Luj II".\nŠTIMAC IMA PORUKU Amer nikada neće igrati košarku za Srbiju\nSrbija je jedna od retkih reprezentacija koja u košarci nije rešila da svoje redove pojača američkim košarkašima. Rendolf jeste pomogao Sloveniji da se popone na krov Evrope, ali neke stvari jednostavno nemaju cenu.\nJuniorska U18 košarkaška reprezentacija Srbije poražena je na startu turnira koji se održava u italijanskom Ćisterninu. Izabranici selektora Milana Gurovića, uprkos velikoj borbi, nisu uspeli da slave protiv selekcije Nemačke u veoma tvrdoj i neizvesnoj utakmici.\nBorba za košarku: FIBA zove klubove sa Bliskog istoka i iz Afrike!\nBorba za evropsku klupsku košarku vodi se na brojnim frontovima, a predstavnici FIBA i nacionalnih liga su na sastanku u Parizu dogovorili formiranje nove kompanije koja počinje sa radom 2. marta sa sedištem u švajcarskom gradu Mijesu.


Obuka – Ronilački Klub NaisSub Diving\nOsnovni uslov da ronjenje bude uživanje je kvalitetna obuka sa iskusnim instruktorima. SSI obuka daje mogućnost sticanja početnih znanja u ronjenju, obnovu već stečenog a takođe i nadogradnju postojećeg. Pored osnovne ronilačke obuke moguće je završiti i razne specijalnosti u ronjenju kao što su: ronjenje pod ledom, ronjenje na olupinama, podvodna orijentacija, podvodna fotografija, dubinsko ronjenje, …\nRonilačkoj obuci mogu pristupiti svi zdravi ljudi stariji od 8 godina. Obuku izvode iskusni instruktori ronjenja koji iza sebe imaju stotine uspešno obučenih ronilaca i po više hiljada sati provedeno pod vodom. Posle uspešno završene obuke kandidat dobija međunarodno priznati sertifikat sa kojim može da roni svuda u svetu.


četvrtak, 15. avg 2019, 15:00\nSaopštenje Kvinte u kojem se Priština poziva da ukine takse, a Beograd da prestane da traži povlačenje priznanja Kosova, direktor Kancelarije za KiM Marko Đurić ne vidi kao iznenađujuće. Srbija će spoljnu i unutrašnju politiku voditi isključivo u svom interesu, poručio je Đurić.\nOn je ocenio da bi bilo iznenađenje da je Kvinta, devet meseci nakon uvođenja taksa, rekla Prištini da će upotrebiti mehanizme Cefta i Sporazuma o stabilizaciji i pridruživanju kako bi izvršila pritisak. Dodao je da saopštenje zemalja Kvinte kojim pozivaju na nastavak dijaloga sa Prištinom predstavlja pokušaj veštačkog izjednačavanja, na šta Srbija neće pristati. Đurić je istakao da je jasno da je cilj tog budućeg dijaloga priznanje Kosova na celoj teritoriji.\nMinistar unutrašnjih poslova Nebojša Stefanović rekao je da MUP nastavlja aktivnosti koje treba da spreče takozvano Kosovo da postane deo Interpola. Naveo je, kako se u saradnji sa drugim državnim organima, još od prethodne sednice Generalne skupštine Interpola u Dubaiju, vodi kampanja i razgovara i sa predstavnicima zemalja koje su tada glasale za prijem takozvanog Kosova, ali i sa državama koje su bile uzdržane ili protiv. Stefanović je istakao da se ukazuje da bi moglo da dođe do narušavanja policijskog integriteta Interpola. Naveo je kako pored politizacije Interpola, postoji i velika zabrinutost zbog jačanja kriminala na teritoriji Kosova i Metohije i moguće dostupnosti baze podataka Interpola kriminalcima i ljudima u čije ruke, poput terorista, ti podaci nikada ne bi smeli da dospeju.\nAvion „Erbas A321" kompanije „Ural erlajns" na liniji Moskva - Simferopolj, prinudno je sleteo na aerodrom Žukovski u predgrađu Moskve, nakon što mu se prilikom poletanja zapalio motor. Kako prenosi Sputnjik, neposredno nakon uzletanja, avion je uleteo u jato galebova, što je izazvalo požar na motoru. Pilot je uspeo da spusti letelicu bez stajnog trapa, ali nije mogao da sleti na pistu, već je završio u kukuruzištu. Ministarstvo zdravlja saopštilo je da su hospitalizovana 23 putnika, među kojima i trudnica i devetoro dece. U avionu su se nalazile 234 osobe, uključujući sedam članova posade.\nBeogradski festival piva, popularni "Bir fest", zbog najavljenog nevremena, umesto sinoć - počinje večeras. Program koji je bio predviđen za juče pomeren je za poslednji dan festivala, ponedeljak 19-ti avgust. Tokom "Bir festa" biće organizovano 120 besplatnih koncerata na četiri bine. Tokom trajanja festivala će doći do promena u radu linija javnog gradskog prevoza.


ĐUROVIĆ: Crna Gora će biti pozitivno ocijenjena u izvještaju EK | Analitika - Informativni Portal\nObjavljeno: 14. 09. 2014 - 10:55 Promjenite veličinu teksta: A A A\n„Najave da do jeseni 2019, u mandatu nove Komisije, neće biti proširenja Unije, te da će se ona više baviti sobom, odnosno integracijom u dubinu, a da će proširenje biti dio politike prema trećim zemljama i regionima, učiniće da se oštrica preporuka iz izvještaja malo ublaži“, ocijenila je Đurović.\nKomentarišući ocjenu Centra za građansko obrazovanje da će ovogodišnji Izvještaj EK o napretku Crne Gore biti oštriji i konkretniji od prethodnih, Đurović je podsjetila da je oštrijih konotacija bilo i u izvještajima prethodnih godina.\n„Sada je samo mehanizam monitoringa detaljniji, zbog detaljnih i ambiciozno postavljenih zadataka u akcionim planovima za poglavlja 23 i 24“, kazala je Đurović, dodajući da je, kao posljedica toga, moguće preciznije uočiti u kojoj fazi se zastalo sa ostvarivanjem neke preuzete obaveze, pa se, kako smatra, u tom smislu može govoriti o konkretnijim ocjenama.\nPrema njenim riječima, kada finiš pristupne trke nije na vidiku, svakako da se tenzije prema zemljama kandidatima ne mogu držati visoko.\nPolitika kvalitet ispred brzine, kao nova radna temperatura proširenja, kako je navela, direktno utiče na očekivanja aspiranata za članstvo.\n„Tako će i Zapadni Balkan, vraćen na poziciju susjednog regiona, racionalnije promišljati dalje korake, kao i to koliko je moguće investirati i šta je zaista moguće očekivati od evrointegracionog procesa zemlje u narednom srednjem roku.\n„Za razliku od Komisije koja šalje ključne poruke u oblasti političkih kriterijuma, zemlje regiona, gotovo jednoglasno, šalju jasne poruke za snažniju ekonomsku podršku – brži ekonomski oporavak, rast, investicije i zapošljavanje“, ocijenila je Đurović.\nOna je, komentarišući oblasti kojima bi u Izvještaju mogla biti posvećena posebna pažnja, kazala da ispunjavanje pravnih i političkih kriterima pristupanja tradicionalno predstavlja veliki izazov za zemlje našeg regiona, pa je “rječnik Komisije sličan za sve zemlje regiona, kada su ovi aspekti Izvještaja u pitanju“.\nTu je, kako je navela, na prvom mjestu represivno djelovanje protiv svih oblika korupcije, čiji se negativni efekti prenose na sve sfere društva i usporavaju suštinske demokratske i ekonomske reforme.\nPrema riječima Đurović, u samom izvještaju, Crna Gora će biti pozitivno ocjenjena u vezi sa dinamikom pristupnih pregovora i konstruktivnim pristupom svim regionalnim inicijativama.\nOna je objasnila da se same preporuke i ocjene mogu pojednostavljeno podjeliti na političke i ekonomske.\n„U oblasti političkih odnosno institucionalnih izazova ponoviće se poznati zahtjevi za ispunjavanjem svih preuzetih obaveza u oblasti vladavine prava (reforma pravosuđa, antikorupcija, fundamentalna prava, pravda, sloboda i bezbjednost), a apostrofiraće se i novi momenti vezani za izbor najviših funkcija u pravosuđu, izborno zakonodavstvo i samo povjerenje u izborni proces“, navela je Đurović.\nNeizostavne su, kako je kazala, i ocjene o potrebi daljeg jačanja administrativnih kapaciteta.\n„Kada je riječ o ekonomskim ocjenama, između ostalog, EK je najavila podršku za snažnije ekonomsko upravljanje u zemljama Zapadnog Balkana, kao i pomoć u pripremi instrumenata kao što su nacionalni programi strukturnih reformi i konkurentnosti (SCRP)“, kazala je Đurović.\nKomisija će, smatra ona, pozvati zemlje Zapadnog Balkana da unaprijede svoje ekonomske politike i upravljanje kroz koordiniranu pripremu nacionalnih strategija ekonomskih reformi koje će se sastojati od dva elementa.\nPrvi elemenat je, objasnila je Đurović, makroekonomski i fiskalni program, odnosno Pretpristupni ekonomski program koji pripremaju zemlje kandidati, dok je drugi SCRP dokument.\n„SCRP se odnosi na program strukturnih reformi i konkurentnosti koji će se takođe pripremati godišnje i daće sažet prikaz prioritetnih reformi za narednu godinu“, objasnila je Đurović.\nPrema njenim riječima, očekuje se da SCRP proces počne u januaru 2015. godine, i biće analiziran u kontekstu relevantnih struktura za praćenje primjene Sporazuma o stabilizaciji i pridruživanju.\nTaj dokument, kako je navela, biće odgovor na ekonomske kriterijume pristupanja, posebno na komentare i sugestije date u Godišnjem izvještaju o napretku.\nĐurović je podsjetila da su ograničenja bržeg ekonomskog oporavka, kako na strani eksterne tražnje, tako i u samom ekonomskom ambijentu u zemlji, bila su prisutna i u prethodnom izvještajnom periodu.\n„Tako je smanjenje javne potrošnje, redukcija zapošljavanja i smanjenje budžeta za neke planirane investicione projekte, bilo razlog odlaganja realizacije jednog broja preuzetih obaveza“, pojasnila je Đurović, podsjećajući da su, sa druge strane, ostvarene i značajne budžetske uštede i povećani poreski prihodi.\nĐurović je podsjetila da je Crna Gora poslije nešto više od dvije godine pristupnih pregovora, i dalje na čelu zapadnobalkanskog evropskog voza.\n„Od četiri države kandidata, jedino je Crna Gora suštinski otvorila dijalog sa Evropskom unijom (EU) i ima i dalje ambiciozan plan za širenje pregovaračkog fronta“, navela je Đurović.\nČetiri međuvaldine konferencije na nivou ministara i dvije na nivou zamjenika, 12 otvorenih i dva privremeno zatvorena poglavlja, predstavljaju, kako smatra, dobru dinamiku pregovora do sada.\n„Slično kao i Hrvatska nakon tri godine pregovora, i Crna Gora planira otvoriti oko dvije trećine poglavlja do kraja godine, od koji su dva ključna, u smislu pregovaranja u dubinu, dok preostala poglavlja uglavnom nemaju mjerila za otvaranje“, poručila je Đurović.\nOna je ocijenila da ispunjavanje akcionih planova u poglavljima vladavine prava, kroz praćenje 85 tranzicionih mjerila, predstavlja veliki izazov za Crnu Goru.\n„Stoga bi Crna Gora u narednoj fazi pregovora, morala razmisliti o jačoj informatičkoj podršci za pregovore, izradi posebnog softvera i umrežavanju institucija koje izvještavaju, kako bi se prevazišla ograničenja broja zaposlenih i vremena potrebnog za koordinaciju i izvještavanje“, kazala je Đurović.\nŠirenje pregovaračkog fronta, kako je rekla, ne znači istovremeno da će se ići u ispunjavanje kriterijuma koji podrazumijevaju veće investicije u ekonomiji i zaštiti životne sredine.\n„Finansijski zahtjevna pregovaračka poglavlja, sa mjerilima za otvaranje pregovora, uz potrebu novog zapošljavanja i značajnija ulaganja u tehničku infrastrukturu, biće kasnije otvorena, što je u skladu sa postavljenim spoljnopolitičkim i razvojnim prioritetima“, ocijenila je Đurović.\nOna smatra da i izostanak stimulativne i zdrave regionalne konkurencije u pristupnim pregovorima, čini da ostvareni rezultati izgledaju još bolje.


Poslovni prostor 330 m2 na prometnoj lokaciji\nDaje se u najam poslovni prostor u samom centru grada s odličnim pristupom za kamione! Prostor ima 330 m2, open space, trenutno u funkciji ...\nNa Turniću iznajmljujemo poslovni prostor, za različite namjene - trgovinu, frizerski ili kozmetički salon i slično. Frekvetna lokacija, prosto...\nIznajmljuje se poslovni prostor na Viškovu, na prometnoj i frekventnoj lokaciji, ukupne površine 42 m2 u prizemlju, poslovno-stambene...\nNa Viškovu iznajmljujemo manji poslovni prostor površine 23.40 m2, sa minimalnim troškovima, prostor prazan, opremljen klima u...\nIznajmljuje se poslovni prostor ukupne površine 30 m2, u samom centru grada. Dobra i frekventna lokacija! Za ogled i više in...\nIznajmljuje se poslovni prostor, dvoetažni, na odličnoj lokaciji u samome centru grada. Pogodno za tihi obrt, arhivu, skladište, odvjetni�...


Olujno nevreme desetkovalo plasteničku proizvodnju porodice Nikolić\nOlujno nevreme potpuno je uništilo plastenike u domaćinstvu porodice Nikolić u Kikindi. Jak vetar praćen kišom uništio je krovne folije na 1.500 kvadratnih metara, naneo veliku materijalnu štetu i desetkovao proizvodnju. Nikolićima je ovo peti put u poslednjih deset godina da im vetar uništi plastenike. Kišovito vreme praćeno veoma jakim olujnim vetrom potpuno je uništilo krovnu konstrukciju na plastenicima u […]\n''Već sam počeo da padam u svojoj želji i volji. Pre svega, moraš ovo da voliš da bi radio, ali ne možeš da radiš samo da bi zaradio. Mi smo sada već na kraju svih snaga, finansijskih, fizičkih i psihičkih, ovo nam se dešava često i više ne znam da li ćemo nastaviti sa proizvodnjom'', kaže Saša Nikolić, povrtar iz Kikinde.\n''Usev možemo da osiguramo u zatvorenom prostoru, ali to je mala površina da bi se osigurala. Mi nismo imali problem do sada da nam usev propadne u zatvorenoj proizvodnji, tako da nikada nismo imali konkretno ni susret sa tim, pa da znamo da li da se osiguramo ili ne'', dodao je Nikolić.


Zapošljavanje: Binance potpisao sporazum sa bermudskom vladom o investiranju od 15 miliona dolara\nBTC $63.063 -4,59%\nETH $4.107 -4,00%\nBCH $630 -3,28%\nEOS $4,73 -2,92%\nDOGE $0,25 -3,26%\nPremijer i ministar finansija Bermuda, David Burt, potpisao je memorandum o razumevanju (MOU) sa Binance grupom u petak 27. aprila, prema izveštaju Bernews. MOU je pripremio sredstva za edukativne programe vezane za finteh i blokčein startapove.\nBurt je potpisao memorandum o razumevanju sa Čangpengom Žaoom, osnivačem i izvršnim direktorom druge najveće berze kriptovaluta na svetu po tržišnoj kapitalizaciji. Burt je izjavio da su Binance-ovi ciljevi "usklađeni sa [njihovim] ciljevima i namerama da obezbede dobro regulisanu nadležnost koja je idealna za rast industrije finteha."\nBurt je naveo da Binance planira da razvije "bazu globalno usklađenih saglasnosti" na Bermudima, što je potez za koji Burt kaže da će doneti oko 40 novih radnih mesta, od kojih će najmanje 30 biti za stanovnike Bermuda.\nPrema MOU-u, Binance će potrošiti do 10 miliona dolara na univerzitetskom nivou obuke za bermuđane, razvoju blokčein tehnologije i usaglašenosti zakona, putem Binance fondacije. Kompanija će takođe obezbediti do 5 miliona dolara ulaganja u nove blokčein kompanije osnovane na bermudima preko Binance Labs-a.\nVlada Bermuda, navodno, planira da razvije prijateljski pravni okvir za virtuelne valute i blokčein. Žao je rekao da istraživanje Binance-a pokazuje da Bermuda ima "jedno od vodećih regulatornih tela" za virtuelnu valutu:\n"Smatramo da su vlada Bermuda i regulatorno telo jedno od najefikasnijih, najpristupačniji i najnaprednijih na planeti."\nPrema Žaou, berza je počela da radi sa lokalnim advokatima kako bi se osiguralo da nova kancelarija bude u skladu sa zakonom.\nBurt je rekao da vlada želi da Bermuda postane "prva zemlja u svetu" kako bi "sveobuhvatno vladala" inicijalnim ponudama novčića (ICO) u nadležnosti zemlje.\n"Želimo da osiguramo da Bermuda bude svetski broj jedan za regulaciju unutar ovog prostora. Imamo reputaciju da štitimo, i zaštitićemo je, ali u ovom trenutku ćemo raditi sa svim osobama za koje verujemo da predstavljaju budući rast za ljude ove zemlje i buduće mogućnosti i poslove."\nRanije ove nedelje, Binance se udružio sa blokčein organizacijom Ugande Crypto Savannah za podršku ekonomskom razvoju i zapošljavanju mladih u zemlji. Partnerstvom nameravaju da privuku investicije u istočnoafričku zemlju.


Objavljen Izvještaj o reviziji Godišnjeg konsolidovanog finansijskog izvještaja Nove srpske demokratije za 2016. godinu\nPodgorica, 20. oktobar 2017. godine - Državna revizorska institucija je izvršila finansijsku reviziju Godišnjeg finansijskog izvještaja i reviziju pravilnosti Nove srpske demokratije za 2016. godinu.\nNa bazi sprovedene revizije, utvrđenog činjeničnog stanja i Izjašnjenja subjekta revizije na Preliminarni izvještaj DRI, nadležni Kolegijum u sastavu član Senata Nikola Kovačević, rukovodilac Kolegijuma i predsjednik Senata dr Milan Dabović, član Kolegijuma, izražava pozitivno mišljenje sa skretanjem pažnje na Finansijski izvještaj za 2016. godinu i negativno mišljenje na usklađenost poslovanja Nove srpske demokratije za 2016. godinu sa propisima koi su identifikovani kao kriterijumi za predmetnu reviziju.\nFinansijskom revizijom je utvrđeno da je Godišnji konsolidovani finansijski izvještaj Nove srpske demokratije za 2016. godinu sastavljen i prezentovan na fer i objektivan način u skladu sa važećim okvirom finansijskog izvještavanja. Pored iskazanog pozitivnog mišljenja, nadležni Kolegijum skreće pažnju na navedeno u Izvještaju pod tačkom 15.2. Rashodi u dijelu dokumentovanja dijela troškova i evidentiranja troškova na odgovarajuća konta i pod tačkom 14.1. Popis i evidentiranje imovine.\nRevizijom pravilnosti utvrđeno je da subjekt revizije nije sve finansijske i druge radnje uskladio sa zakonskim i drugim propisima koji su identifikovani kao kriterijumi za predmetnu reviziju. Neusklađenost se odnosi na nedosljednu primjenu Zakona o finansiranju političkih subjkata i izbornih kampanja (član 2, 17 i 39), Zakona o računovodstvu (član 19), Zakona o radu (član 163), Zakona o obligacionim odnosima. (član 663-669) i Zakona o porezu na dohodak fizičkih lica (člana 46).\nRevizijom Godišnjeg finansijskog izvještaja za 2015. godinu Nove srpske demokratije Državna revizorska institucija je utvrdila određeni broj nepravilnosti i dala preporuke za otklanjanje istih. Revizijom Godišnjeg finansijskog izvještaja Nove sprske demokratie za 2016. godinu utvrđeno je da je subjekt revizije od dvanaest datih preporuka realizovao pet, dvije djelimično realizovao i nije realizovao pet preporuka.\nKonačan Izvještaj o reviziji Godišnjeg konsolidovanog finansijskog izvještaja Nove srpske demokratije za 2016. godinu sa Izjašnjenjem Nove srpske demokratije na Preliminarni izvještaj o reviziji i odgovorom nadležnog Kolegijuma DRI je integralno objavljeno na zvaničnoj internet stranici Državne revizorske institucije.\nIzvještaj o reviziji Godišnjeg konsolidovanog finansijskog izvještaja Nove srpske demokratije za 2016. godinu\nIzjašnjenje Nove srpske demokratije\nOdgovor nadležnog Kolegijuma DRI na izjašnjenje Nove srpske demokratije\nMore in this category: « Objavljen Izvještaj o reviziji Godišnjeg finansijskog izvještaja Fonda penzijskog i invalidskog osiguranja Crne Gore za 2016. godinu\tObjavljen Izvještaj o reviziji informacionog sistema Fonda za zdravstveno osiguranje »


HRVATI DODIKU RAZVLAČE PAMET: Za izgradnju mosta kod Gradiške za ovu godinu izdvojile tek 18 miliona KM! – Bosnor\nFebruar 21, 2019 Eldar 0 Comment\nHrvatska Vlada donijela je danas zaključak o finansiranju izgradnje mosta preko rijeke Save kod Gradiške sa priključnim putem, a procijenjena vrijednost dijela projekta koji finansira Hrvatska je 130 miliona KM. Hrvatska je međutim za ovu godinu planirala tek 18 miliona KM, što je tek 15-tak posto potrebnih sredstava!\nMost preko Save kod Gradiške čija je izgradnja dogovorena još 2011. godine, u najboljem slučaju biće izgrađen 2024. godine, pod uvjetom da Hrvatska osigura potrebna sredstva u svom budžetu, budući da je u međuvremenu definitivno odustala od evropskih fondova.\nProcijenjena vrijednost radova na izgradnji mosta je oko 60 miliona KM, s tim što Hrvatska finansira pola, a BiH drugu polovinu.\nProcijenjena vrijednost izgradnje priključnog puta sa hrvatske strane iznosi oko 100 miliona KM, navodi se u obrazloženju zaključka Vlade Hrvatske.\n“Sporazumom između Vlade Hrvatske i Vijeća ministara BiH o izgradnji mosta preko rijeke Save kod Gradiške i priključnih graničnih dionica puta E661 od 22. novembra 2011. godine definiran je pravni okvir za zajedničko sprovođenje projekta. Sporazumom se uređuju osnove suradnje i zajedničke izgradnje mosta preko rijeke Save kod Gradiške, te koordinacija i usklađivanje priprema za gradnju priključnih graničnih dionica”, ističe se u obrazloženju.\nFinansijska sredstva od oko 68,5 miliona KM bez PDV-a, planirana su u finansijskom planu firme “Hrvatske ceste”, za ovu godinu oko 18 miliona KM, te projekcijama plana za narednu godinu oko 32,5 miliona KM i 2021. godinu oko 18 miliona KM. Ostatak od oko 60,5 miliona KM bez PDV-a biće planiran budućim finansijskim planovima ove firme, i to za 2022. godinu oko 37,5 miliona KM i i 2023. godinu 23 miliona KM.\nU obrazloženju se dodaje da će “u narednim godinama” biti razmotreni i drugi modeli finansiranja koji će uključiti mogućnost kreditnog zaduženja “Hrvatskih cesta” ili sufinansiranje sredstvima evropskih fondova.\n← Bosanski jezik je postao predmet nasrtaja raznih hegemonskih politika\nDodik nakon sastanka s Vučićem: Ne može se napraviti vještačka barijera na Drini! →\nJanuar 28, 2019 Fatih 0\nDragan Čović nakon 9. januara otišao u Beograd na tajni sastanak


Vrtić ''Buba-mara'' organizuje manifestaciju ''Rastimo uz ples''\tIstaknuto\nPetak, 01 Juni 2018 08:00\nJavna ustanova Dječiji centar ''Buba Mara'' iz Pala organizuje danas muzičko-sportsku manifestaciju ''Rastimo uz ples'', koja će se večeras od 18:00 časova održati u Sportsko-rekreativnom centru ''Peki''.\nManifestacija se tradicionalno svake godine održava u cilju jačanja porodičnih veza, odnosa, kroz zajedničke aktivnosti, jer djeca zajedno učestvuju, plešu sa roditeljima i vaspitačima.\nOve godine, djeca će plesati zajedno sa oko 22.000 djece iz oko 600 predškolskih ustanova u Republici Srpskoj, Srbiji i Crnoj Gori.\nBiće obučeni u različite koreografije uz najpoznatije dječije pjesme, te na simboličan način iskazati zajedništvo i povezanost, te sa plesom roditeljima ukazati na važnost porodice.\nPosljednja izmjena Petak, 01 Juni 2018 00:05\nViše iz kategorije: « Sin ''Majke hrabrost'' otvara vrtić u Drvaru Javna tribina povodom Dana borbe protiv nasilja nad djecom »


Porodica Slavka Ćuruvije: Još nije gotovo\nPorodica novinara Slavka Ćuruvije nada se da će suđenje optuženima za njegovo ubistvo početi brzo i da neće dugo trajati. Podsećamo, Apelacioni sud potvrdio je optužnicu protiv četvorice pripadnika Državne bezbednosti za ubistvo Ćuruvije 1999. godine.\nĆerka Slavka Ćuruvije, Jelena Ćuruvija, želi da veruje da će ovog puta suđenje doći do kraja i da će se dokazati da je ubistvo njenog oca zločin koji je počinila država. Ona dodaje da će Fondacija Slavka Ćuruvije, na čijem je čelu, pratiti suđenje svaki dan.\n"Nije stvar gotova, nije završena. Dokaza je malo, ali postoje. Videćemo koliko će trajati suđenje, a i kako će se završtiti", kaže Jelena Ćuruvija.\nBrat Slavka Ćuruvije, Jovo, ima samo poruku novinarima i nadležnim organima\n"Pošto mi je ostalo malo vremena, ostavljam u amanet Slavkovoj deci i novinarima da ne odustanu od traženja istine. Zahvaljujem se Veranu Matiću i Ljiljani Smajlović koji se kao članovi Komisije za istraživanje ubistava novinara bore za istinu i nadam se da će sudija ostati hrabar."\nOptuženi za ubistvo Ćuruvije su nekadašni načelnik Resora DB Radomir Marković, šef beogradskog centra DB-a Milan Radonjić, glavni obaveštajni inspektor u Drugoj upravi Resora Ratko Romić i pripadnika rezervnog sastava tog resora Milan Kurak. Terete se da su "iz niskih pobuda" ubili Slavka Ćuruviju 11. aprila 1999. godine, za šta je zaprećena kazna od 30 do 40 godina zatvora. Marković se tereti da je to delo izvršio podstrekavanjem, a ostali su optuženi kao saizvršioci.


13.05.2020 u 21:55\nKada će i kako turisti moći da putuju na grčka ostrva\nPlan grčke vlade za putovanja na ostrva iz kopnene Grčke počeće da se sprovodi od 1. juna, saopštilo je nadležno ministarstvo, a prenosi turistički portal „Grikreporter”. Za sada su takva putovanja na područja sa nedovoljno medicinskih ustanova zabranjena, kao mera sprečavanja širenja virusa korona. Ističe se da će sa ublažavanjem mera, prelazak na ostrva biti omogućen, ali postepeno u nekoliko faza, budući da je virus značajno usporio. U prvoj etapi sa mora ili iz vazduha na ostrva će moći vlasnici turističkih preduzeća i agencija koje tamo imaju predstavništva.\n11.05.2020 u 21:55\nJedna od najvećih platformi za onlajn rezervacije smeštaja, „Erbienbi” zabeležila je veće interesovanje svojih korisnika za smeštaj. Reč je o rezervacijama na domaćim tržištima, međutim kompanija to tumači kao blagi optimizam i znak da su putnici počeli da „pretražuju” i više se interesuju, prenosi „Fajnenšel tajms”. Ipak ovi rezultati nisu dovoljni da ova kompanija nastavi da radi istim tempom zbog čega je najavila da će za 25 odsto smanjiti broj zaposlenih. U razgovoru za ovaj list Brajan Česki, izvršni direktor „Erbienbija” , rekao je da je najveći rast rezervacija zabeležen u Danskoj i Holandiji. – Ovo je ipak nešto bolje od onoga što smo prognozirali pre dve nedelje. Da li je to privremeni ili trajni oporavak? To niko ne zna – izjavio je on i dodao da se očekuje da će ova\n06.05.2020 u 21:55\nJUTA: otkazati sva putovanja do kraja maja\nNacionalna asocijacija turističkih agencija Srbije (JUTA) poslala je preporuku turističkim agencijama članicama da se putovanja otkažu do 31. maja. Putnicima će biti izdate potvrde o zamenskim putovanjima, u skladu sa Uredbom Vlade Srbije koja je 30. aprila usvojila ovaj dokument uz obavezu organizatora putovanja da pruži uslugu u vrednosti uplaćenog putovanja koje mogu iskoristiti najkasnije do 31. decembra 2021. Ukoliko putnici ne realizuju zamenska putovanja iz bilo kog razloga u ovom roku, mogu počev od 1. januara 2022. potraživati povraćaj sredstava od organizatora turističkog putovanja, koji je u obavezi da u roku od 14 dana ispuni ovaj zahtev putnika. Ovaj postupak odnosi se na sva turistička putovanja, ugovorena zaključno sa 15. martom 2020. U Juti su za agenciju Tanjug\n04.05.2020 u 21:55\nTržni centri u Srbiji počeće da rade 8. maja, ali mnogi trgovci se već sada pribojavaju da neće moći da očekuju jednak broj kupaca kao pre pandemije. Ne samo zbog strožih mera prilikom kupovine i distance koju će morati da obezbede, što podrazumeva i redove ispred lokala već i zbog drastičnih promena navika potrošača. Sudeći po slikama iz Nemačke ovakva strahovanja mogla bi da budu opravdana. Ova zemlja pre desetak dana dozvolila je trgovcima garderobom ( u radnjama manjim od 800 kvadrata), knjižarama i prodavnicama dečje opreme da otvore radnje, a dozvolu je dobila i švedska „Ikea”. Ali potrošači u Nemačkoj očigledno smatraju da je prerano da izolaciju zamene šopingom. I trgovci su se iznanadili što kupaca nema, a i oni koji su ulazili u radnje bili su suzdržani i ne preterano\n13.04.2020 u 21:55\nDržava traži model koji će biti prihvatljiv i za agencije i za putnike koji su uplatili turističke aranžmane, a zbog pandemije izazvane virusom korona nisu u mogućnosti da ih realizuju, izjavio je za „Politiku” Rasim Ljajić, ministar trgovine, turizma i telekomunikacija. Ministarstvo trgovine je, kaže on, u razgovorima i sa Jutom i sa velikim agencijama pojedinačno kako bi zaštitili i prava putnika, ali i agencije od bankrota, kao i oko sedam hiljada njihovih zaposlenih, čija radna mesta mogu da budu ugrožena. – Čuli smo za modele koji se predlažu u pojedinim evropskim državama, ali mi pokušavamo da nađemo rešenje kojim bismo izbegli menjanje postojećih propisa. Agencije predlažu izdavanje vrednosnih vaučera koje bi putnici imali priliku da iskoriste u narednom periodu, ali moramo da proverimo


Stejt department saopštio, Pompeo povukao izjavu pred susret sa Putinom - Infobrif\nStejt department saopštio, Pompeo povukao izjavu pred susret sa Putinom\nObjavljeno 11.05.2019. u 17:18\nAmerički državni sekretar Majk Pompeo naredio je da bude povučeno saopštenje Stejt departmenta, u kojem se pozdravlja presuda u slučaju „Državni udar“ u Crnoj Gori, a koje je objavljeno greškom, saznaje časopis Forin polisi.\nStejt department je u saopštenju pozdravio presudu kao „jasnu pobedu vladavine zakona nad ogoljenim pokušajem Rusije da potkopa suverenitet Crne Gore“.\n„Od osujećenog pokušaja državnog udara na dan parlamentarnih izbora u Crnoj Gori u oktobru 2016. godine, koji je podržala Rusija, Crna Gora je preduzela važne korake ka integraciji u transatlantsku porodicu, od kojih je najznačajniji pridruživanje NATO u junu 2017. godine“, navedeno je u saopštenju.\nMeđutim, kako su za Forin polisi rekli bivši i aktuelni zvaničnici upoznati sa ovim pitanjem, Pompeo se usprotivio saopštenju jer, kako su naveli, želi da ublaži ratoborne tonove sa Rusijom pred posetu Moskvi.\nČasopis navodi da je saopštenje slučajno objavljeno u četvrtak popodne, Pompeova kancelarija je naredila da bude poništeno, ali je birokratska procedura već bila pokrenuta.\nPompeo poručio Tačiju: Svaka čast na demokratskim izborima,…\nDačić poručio da će Srbija pažljivo da prouči presudu za „državni udar“ u Crnoj Gori\nUbrzo nakon što je izdato, saopštenje je brzo povučeno i tiho skinuto sa vebsajta Stejt departmenta, prenosi Forin polisi.\nAmerički državni sekretar Majk Pompeo boraviće od 12. do 14. maja u Moskvi, gde će se sastati sa predsednikom Rusije Vladimirom Putinom i ruskim kolegom Sergejem Lavrovim, saopštio je danas Stejt department.\nMandić o presudama u slučaju pokušaja terorizma u Crnoj Gori i ko stoji iza toga\nTeme razgovora biće bilateralni i multilateralni izazovi, navodi se u saopštenju koje je preneo Rojters.\nCrna GoriDržavni udarMajk PompeoPresudaSaopštenjeStejt departmentTerorizam\nJovanović: Srbija treba da raskrsti sa zločinačkim nasleđem, da uđe u EU i NATO\nF1 – Mercedes opet dominirao u kvalifikacijama, ovako su se rasporedili Botas i Hamilton…\nPompeo poručio Tačiju: Svaka čast na demokratskim izborima, ali ukinite takse


OBUSTAVLJENA ISTRAGA PROTIV DAVORA DRAGIČEVIĆA: Prekršajni postupak će se nastaviti kada ga pronađu! - Smedia\nOBUSTAVLJENA ISTRAGA PROTIV DAVORA DRAGIČEVIĆA: Prekršajni postupak će se nastaviti kada ga pronađu!\nOsnovni sud u Banja Luci obustavio je prekršajne postupke protiv Davora Dragičevića, oca ubijenog Davida Dragičevića, po prijavama koje je protiv njega podnio MUP RS zbog skupova grupe „Pravda za Davida“.\nPostupci su obustavljeni nakon što su predstavnici MUP-a RS obavestili Sud da je Davor Dragičević „nestao“ i da se trenutno nalazi na nepoznatoj lokaciji.\n- Prekida se prekršajni postupak protiv okrivljenog Davora Dragičevića. Prekršajni postupak će se nastaviti na predlog podnosioca zahteva kada prestanu smetnje koje su izazvale prekid - navodi se u obrazloženju...